open-index/open-wikipedia-markdown huggingface dataset:
എം.കെ. മനോഹരൻ

മലയാളത്തിലെ ഒരു കഥാകാരനും കുട്ടികളുടെ നാടകകൃത്തുമാണ് **എം.കെ. മനോഹരൻ**.

## ജീവിതരേഖ
കണ്ണൂർ ജില്ലയിലെ  പെരളശ്ശേരിയിൽ  ജനിച്ചു. അച്ഛൻ എം. നാണു-അമ്മ  എം.കെ.കൗസു. സ്റ്റേറ്റ് ബാങ്ക് ഓഫ് ഇൻഡ്യ കണ്ണൂർ ശാഖയിൽ ജോലിചെയ്യുന്നു.

## കൃതികൾ
* മണ്ണുമാന്തിയന്ത്രം(നാടകം) 
* ചിത്രശലഭങ്ങളുടെതീവണ്ടി, (നാടകം) 
* ചന്തുവിന്റെ വിശേഷങ്ങൾ, (നാടകം) 
* സതീശൻ(നാടകം) 
* മീനുകളുടെ നൃത്തം (എൻ.ശശിധരനുമൊത്ത്).(നാടകം) 
* അലോഷ്യസിന്റെഅമ്മ(നാടകം)
* കുട്ടികളുടെ വീട് 
(എൻ. ശശിധരനുമൊത്ത്)  (നാടകം)
* സ്വപ്നനാണയം (കഥകൾ)
* മഴയുടെ വയസ്സ് , (നാടകം)
* അലക്കു കല്ലുകളുടെ പ്രണയം (കഥകൾ)
* ചിരിയുടെ സംഗീതം (നാടകം)

## പുരസ്കാരങ്ങൾ
* അബുദാബി ശക്തി അവാർഡ്,
* കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട്അവാർഡ്, 1999         
* പി. നരേന്ദ്രനാഥ്അവാർഡ് 
* ജോൺ എബ്രഹാം അവാർഡ്
* ചെറുകാട് അവാർഡ്

## അവലംബം
*http://www.ksicl.org/award
*http://www.puzha.com/malayalam/bookstore/cgi-bin/author-detail.cgi?code=1259 

വർഗ്ഗം:മലയാള ബാലസാഹിത്യകാരന്മാർ
വർഗ്ഗം:മലയാള കഥാകൃത്തുക്കൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:അബുദാബി ശക്തി അവാർഡ് ജേതാക്കൾ
വർഗ്ഗം:മലയാളനാടകകൃത്തുക്കൾ
ഗാരിഥ് പോർട്ടർ

ഒരു അമേരിക്കൻ ചരിത്രകാരനും അന്വേഷണാത്മക പത്രപ്രവർത്തകനും അമേരിക്കൻ ഐക്യനാടുകളുടെ വിദേശകാര്യ-സൈനിക നയങ്ങളുടെ വിശകലന വിദഗ്ദ്ധനുമാണ് **ഗാരിഥ് പോർട്ടർ**. തെക്കുകിഴക്കനേഷ്യയിലും മധ്യേഷ്യയിലും അമേരിക്കൻ  ഐക്യനാടുകൾ നയിച്ച യുദ്ധങ്ങളുടെ കടുത്ത വിമർശകനാണ് അദ്ദേഹം. കൊറിയ,വിയറ്റ്നാം,കംബോഡിയ, ഫിലിപ്പീൻസ്,ഇറാഖ്,ഇറാൻ എന്നിവിടങ്ങളിലെ അമേരിക്കൻ യുദ്ധങ്ങൾ ഒഴിവാക്കാനും അവസാനിപ്പിക്കാനുമായി നയതന്ത്ര സമവായത്തിന്റെ പ്രാധാന്യത്തെകുറിച്ചും അദ്ദേഹം എഴുതിയിട്ടുണ്ട്. വിയറ്റ്നാം യുദ്ധം ഉടലെടുത്തത്തിന്റെ ചരിത്രം പറയുന്ന പെരിൽസ് ഓഫ് ഡൊമിനൻസ്: ഇമ്പാലൻസ് ഓഫ് പവർ ആൻഡ് ദി റോഡ് റ്റൊ വാർ ഇൻ വിയറ്റ്നാം എന്ന പുസ്തകത്തിന്റെ രചയിതാവാണ് ഗാരിഥ്..

## അവലംബം

വർഗ്ഗം:അമേരിക്കൻ ചരിത്രകാരന്മാർ
വർഗ്ഗം:1942-ൽ ജനിച്ചവർ
മച്ചാട്ടിളയത്

മച്ചാട്ട് നാരായണൻ ഇളയത് എന്നാണ് പൂർണ നാമം.

കേരളത്തിലെപണ്ഡിതനും കവിയും ജ്യോതിശ്ശാസ്ത്രജ്ഞനും ആയിരുന്നു **മച്ചാട്ടിളയത്**. തൃശൂർ‍ ജില്ലയിലെ വടക്കാഞ്ചേരിക്കടത്തു ജനിച്ചു. നാരായണൻ ഇളയത് എന്നാണ് പൂർണനാമം. ഇദ്ദേഹത്തിന്റെ ജ്യോതിശ്ശാസ്ത്ര പരിജ്ഞാനത്തെക്കുറിച്ച് നിരവധി കഥകൾ പ്രചാരത്തിലുണ്ട് .

## പ്രധാന കൃതികൾ
* ജാതകാദേശരത്‌നം
*മച്ചാട്ടു ഭാഷ
* രാമായണം യമകകാവ്യം
* ധാന്യ മുഖാലയേശശതകം
ഇദ്ദേഹത്തിന്റെ കൈ കൊട്ടിക്കളിപ്പാട്ടുകൾ വമ്പിച്ച പ്രചാരം നേടി.

## അവലംബം
അയനിപ്പാട്ട്

കേരളത്തിലെ ക്രൈസ്തവരുടെ കല്യാണപ്പാട്ടുകളിലൊന്നാണ് **അയനിപ്പാട്ട്**. കേരളക്രൈസ്തവ ചരിത്രത്തിലെ നാൾവഴികളാണ് ഇതിന്റെ ഉള്ളടക്കം. ഞായറാഴ്ചകളിൽ മാത്രമാണ് പണ്ട് കേരളത്തിലെ ക്രൈസ്തവർ വിവാഹം നടത്തിയിരുന്നത്. അന്നേ ദിവസം മണവാളന്റെ സഹോദരി ഒരു പാത്രത്തിൽ താലിയും മന്ത്രകോടിയും ഒപ്പം മറ്റൊരു പാത്രത്തിൽ അയനിയപ്പവുമായി ദേവാലയത്തിലേക്ക് യാത്രയാകുന്നു. ചില പ്രദേശങ്ങളിൽ ഇതോടൊപ്പം വാദ്യഘോഷങ്ങളും അകമ്പടിയായി ചേരുന്നു. ഈ അവസരത്തിൽ ആലപിക്കുന്ന ഗാനമാണ് അയനിപ്പാട്ട്. 

## ഉള്ളടക്കം
പതിനഞ്ചാം നൂറ്റാണ്ടിന്റെ അവസാനം, അതായത് 1490-ൽ കൊടുങ്ങല്ലൂർ ദേശത്തു നിന്നും യൗസേപ്പ്, മത്തായി, ഗീവർഗീസ് എന്നിവർ കൽദായ സുറിയാനി പാത്രിയർക്കീസിന്റെ പക്കലെത്തി പരിഭവം അറിയിച്ചതിന്റെ ഫലമായി അദ്ദേഹം മാർത്തോമ്മാ, മാർ യോഹന്നാൻ എന്ന രണ്ടു മെത്രാൻമാരെ ആദ്യവും തുടർന്ന് യാക്കോബ്, ദനഹാ, യബ് ആലാഹാ എന്നീ മറ്റു മൂന്നു മെത്രാൻമാരെയും ഭാരതത്തിലേക്ക് അയച്ചു. ഇങ്ങനെ ബാഗ്ദാദിൽ നിന്നും കേരളത്തിലെത്തിയ അഞ്ചു മെത്രാൻമാരെയാണ് ഗാനത്തിൽ വർണ്ണിക്കുന്നത്. ഇതിൽ യോഹന്നാൻ മെത്രാൻ ഉദയംപേരൂർ പള്ളിയിലായിരുന്നു താമസിച്ചിരുന്നത്. ഇങ്ങനെ ക്രൈസ്തവസഭാചരിത്രം ഉൾപ്പെടുത്തിയാണ് ഗാനം ആലപിക്കുന്നത്. 

വർഗ്ഗം:കേരളത്തിലെ നാടൻപാട്ടുകൾ
വർഗ്ഗം:കേരളത്തിലെ അനുഷ്ഠാനകലകൾ
പച്ച വയലി

കേരളത്തിൽ സാധാരണയായി കാണപ്പെടുന്ന കല്ലൻ തുമ്പികളിൽ ഒരിനമാണ് **പച്ച വയലി** അഥവാ **പച്ച വ്യാളി**- **Green Marsh Hawk**. (ശാസ്ത്രീയനാമം: *Orthetrum sabina*). ഇവയിൽ ആൺ പെൺ, തുമ്പികൾ തമ്മിൽ വളരെ സാമ്യമുണ്ട്. മികച്ച ഇരപിടിയന്മാരായ ഇവ പലപ്പോഴും മറ്റു തുമ്പികളെ ഭക്ഷണമാക്കുന്നു.  അപൂർവ്വമായി ഇവ സ്വന്തം വർഗ്ഗത്തിൽപ്പെട്ട തുമ്പികളെയും ഭക്ഷണമാക്കാറുണ്ട് (cannibalism).

## വിവരണം
ഇടത്തരം വലുപ്പമുള്ള ഒരു തുമ്പിയാണ് പച്ചവ്യാളി . ഉദരത്തിന് ശരാശരി 29-32 മില്ലീമീറ്റർ വലുപ്പമുണ്ടായിരിക്കും.  മുഖത്തിന് മഞ്ഞ കലർന്ന പച്ച നിറമാണുള്ളത്.  കണ്ണുകൾക്ക് ഇരുണ്ട പച്ച നിറമാണ്.  പച്ച കലർന്ന മഞ്ഞ നിറമുള്ള ഉരസ്സിൽ കടുവയുടെ ശരീരത്തിലേത് പോലെയുള്ള കറുത്ത വരകൾ കാണാം.  കറുത്ത നിറമുള്ള ഉദരത്തിൽ വീതിയുള്ള വെളുത്ത വലയങ്ങളുണ്ട്.    ഉദരത്തിന്റെ ആദ്യഖണ്ഡങ്ങൾ തടിച്ചിട്ടാണ്.  കാലുകൾക്ക് കറുപ്പ് നിറമാണ്. ചിറകുകൾ സുതാര്യമാണ്.

കുളങ്ങളാണ് പച്ചവ്യാളിയുടെ മുഖ്യ പ്രജനനകേന്ദ്രങ്ങൾ.  വർഷം മുഴുവൻ ഇവയെ കാണാം. ഇന്ത്യയിൽ മിക്ക സംസ്ഥാനങ്ങളുൾപ്പടെ ഒട്ടുമിക്ക ഏഷ്യൻ രാജ്യങ്ങളിലും ഇവ സർവ്വസാധാരണമാണ്


File:Orthetrum sabina female.jpg|thumb|Female
File:Orthetrum sabina mating pair.jpg|thumb|Mating 
File:Cannibalism in Orthetrum sabina.jpg|thumb|Cannibalism in Orthetrum sabina
File:Orthetrum sabina feeding on Potamarch congener 01.jpg|thumb|Feeding on Potamarcha congener
File:Orthetrum sabina feeding on Pantala flavescens.jpg|thumb|Feeding on Pantala flavescens
File:Orthetrum sabina caught by a Jumping spider.jpg|thumb|Orthetrum sabina falling prey to a jumping spider
File:Orthetrum sabina female at vechoochira kerala.jpg|thumb|Orthetrum sabina_female_at_ vechoochira_kerala


## ഇതും കാണുക

* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
അങ്ങാടി (ചലച്ചിത്രം)

ഗൃഹലക്ഷ്മി പ്രൊഡക്ഷൻസിന്റെ ബാനറിൽ പി.വി. ഗംഗാധരൻ നിർമ്മിച്ച് ഐ.വി. ശശി സംവിധാനം ചെയ്ത് 1980-ൽ പുറത്തിറങ്ങിയ ഒരു മലയാളചലച്ചിത്രമാണ് ***അങ്ങാടി***. ടി. ദാമോദരൻ ആണ് തിരക്കഥ രചിച്ചത് . ജയൻ, സീമ, സുകുമാരൻ, അംബിക തുടങ്ങിയവർ അഭിനയിച്ച ഈ ചിത്രത്തിന്റെ സംഗീതം ശ്യാം ആണ്. ബിച്ചു തിരുമല ഗാനങ്ങൾ എഴുതി.    പൂവച്ചൽ ഖാദർ ഗാനങ്ങൾ എഴുതി

## താരനിര

## സംഗീതം
ബിച്ചു തിരുമല രചിച്ച ഗാനങ്ങൾക്ക് സംഗീതം നൽകിയത് ശ്യാം ആണ് .

## അവലംബം

## പുറത്തേക്കുള്ള കണ്ണികൾ

*  
* 

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:ബിച്ചുതിരുമലയുടെ ഗാനങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ടി. ദാമോദരൻ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ബിച്ചു തിരുമല-ശ്യാം ഗാനങ്ങൾ
വർഗ്ഗം:ജയൻ-സീമ ജോഡി
തെക്കുമ്പാട്

കേരളത്തിലെ കണ്ണൂർ നഗരത്തിന്റെ വടക്കു പടിഞ്ഞാറ് ഭാഗത്തായി മാട്ടൂലിനോടു ചേർന്ന് കിടക്കുന്ന ഒരു ദ്വീപാണ് **തെക്കുമ്പാട്**. പടിഞ്ഞാറ് കുപ്പം-പഴയങ്ങാടി-വളർപട്ടണം പുഴയും കിഴക്കു ചെറുകുന്ന് മടക്കര പുഴയും. തെക്കുമ്പാട് പ്രദേശം മാട്ടൂൽ ഗ്രാമപഞ്ചായത്തിന്റെ ഭാഗമാണ്. ഒരു യു.പി.സ്കൂൾ,‍ ഒരു മുസ്ലിം എൽ.പി.സ്കൂൾ  എന്നിവയുള്ള ഈ ഗ്രാമത്തിൽ നിന്നും ഉന്നത വിദ്യാഭ്യാസത്തിനും ചികിത്സയ്ക്കും കണ്ണൂർ, മാട്ടൂൽ  പഴയങ്ങാടി ചെറുകുന്ന് എന്നീ നഗരങ്ങളെ ആശ്രയിക്കുന്നു.

ഭൂമിശാസ്ത്രപരമായ കാരണങ്ങളാൽ വലിയ വികസനം കടന്നുവന്നില്ല എങ്കിലും അടുത്തായി പണിത തെക്കുമ്പാട് ചെറുകുന്ന് പാലവും,  യാത്രാ സൌകര്യവും വികസനവും ത്വരിതഗതിയിലാക്കും എന്നു കരുതുന്നു. സ്വാതന്ത്ര്യത്തിനു മുന്നേ ഇവിടത്തെ നിവാസികൾ ഇൻഡോനേഷ്യ, സിംഗപ്പൂർ , മലേഷ്യ എന്നീ നാടുകളിൽ ജോലി അന്വേഷിച്ചു പോയ്ക്കൊണ്ടിരുന്നു. ഗൾഫു പ്രവാസം തുടങ്ങിയതിൽ പിന്നെ ഈ ഗ്രാമത്തിന്റെ മുഖഛായ മാറുകയായിരുന്നു.  കൂടാതെ മുസ്ലിം ഹിന്ദു മതമൈത്രിക്ക് വളരെ പ്രസിദ്ധമാണ്.

## അവലംബം


വർഗ്ഗം:കണ്ണൂർ ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ ദ്വീപുകൾ
ജോൺ ക്വിൻസി ആഡംസ്

അമേരിക്കൻ ഐക്യനാടുകളുടെ ആറാമത്തെ പ്രസിഡന്റ് ആണ് **ജോൺ ക്വിൻസി ആഡംസ്**. അമേരിക്കയിലെ രണ്ടാമത്തെ പ്രസിഡന്റായ ജോൺ ആഡംസിന്റെയും (1735-1826) അബിഗെയിലി (1744-1818) ന്റെയും പുത്രനായി, മാസാച്ചുസെറ്റ്സിലെ ക്വിൻസി (ബ്രെയിൻട്രി) യിൽ 1767 ജൂലൈ 11-ന് ജനിച്ചു. 1825-ൽ ഇദ്ദേഹം യു.എസ്. പ്രസിഡന്റായി തെരഞ്ഞെടുക്കപ്പെട്ടു. യു.എസ്സിലെ ആറാമത്തെ പ്രസിഡന്റായ ക്വിൻസി ആഡംസ് 1828 വരെ തത്സ്ഥാനത്തു തുടർന്നു. അടിമത്ത നിരോധനത്തിന്റെ ഒരു വക്താവുംകൂടി ആയിരുന്ന ആഡംസ് 1848 ഫെ. 23-ന് വാഷിങ്ടൺ ഡി.സി.യിൽ അന്തരിച്ചു. ക്വിൻസി ആഡംസ് തന്റെ 60 വർഷത്തെ ജീവിതകഥ, ഡയറിയായി എഴുതിവച്ചിരുന്നു. 12 വാല്യങ്ങളായി അത് ചാൾസ് ഫ്രാൻസിസ് ആഡംസ് മെമ്വാർസ് ഒഫ് ജോൺ ക്വിൻസി ആഡംസ് (1874-77) എന്ന പേരിൽ പ്രസിദ്ധീകരിച്ചു.

## ജീവിതം
ഒരു നയതന്ത്ര ഉദ്യോഗസ്ഥനായി പിതാവ് യൂറോപ്പിലേക്കു പോയപ്പോൾ 10 വയസ്സായ ക്വിൻസി ആഡംസും അദ്ദേഹത്തെ അനുഗമിച്ചു. പാരിസിലെ ഒരു സ്വകാര്യവിദ്യാലയത്തിൽച്ചേർന്നു ഫ്രഞ്ചുഭാഷ പഠിച്ചു; തുടർന്നു ഡച്ചുഭാഷയിൽ സാമാന്യജ്ഞാനവും നേടി. 14-ാമത്തെ വയസ്സിൽ ലെയിഡൻ യൂണിവേഴ്സിറ്റിയിൽ പഠിക്കുന്ന കാലത്താണ് റഷ്യൻ സ്ഥാനപതിയായി നിയമിതനായ ഫ്രാൻസിസ് ഡാനയോ(1743-1811)ടൊപ്പം സർവകലാശാലയിൽ അദ്ദേഹത്തിന്റെ പ്രൈവറ്റ് സെക്രട്ടറിയായും ദ്വിഭാഷിയായും ആഡംസ് റഷ്യയിലേക്കു പോയത്. ഒരു വർഷത്തിനുശേഷം പാരിസിൽ മടങ്ങിയെത്തി. അമേരിക്കൻ സ്വാതന്ത്ര്യസമരാനന്തരം, അവിടെവച്ച് നടന്ന സമാധാനസമ്മേളനങ്ങളിൽ പങ്കെടുത്ത അമേരിക്കൻ കമ്മിഷണർമാരെ ഇദ്ദേഹം അനൗദ്യോഗികമായി സഹായിച്ചു. 1787-ൽ ഹാർവേർഡ് കോളജിൽ ചേർന്ന് ബിരുദം നേടുകയും 1790-ൽ ബോസ്റ്റണിൽ അഭിഭാഷകനായി ജീവിതം ആരംഭിക്കുകയും ചെയ്തു. ഈ കാലഘട്ടത്തിൽ ആനുകാലിക പ്രസിദ്ധീകരണങ്ങളിലും വർത്തമാനപത്രങ്ങളിലും ലേഖനങ്ങളെഴുതിത്തുടങ്ങി. നിഷ്പക്ഷതാനയത്തെ അനുകൂലിച്ചുകൊണ്ട് ക്വിൻസി ആഡംസെഴുതിയ ലേഖനം വാഷിങ്ടനെ ആകർഷിച്ചു. അതിനാൽ വാഷിങ്ടൺ 1794 മേയിൽ ആഡംസിനെ നെതർലൻഡിലെ യു.എസ്. സ്ഥാനപതിയായി നിയമിച്ചു. 1796-ൽ പോർച്ചുഗലിലെ സ്ഥാനപതിയായി ആഡംസിനെ മാറ്റി; ആ വർഷം തന്റെ പിതാവ് ജോൺ ആഡംസ് യു.എസ്. പ്രസിഡന്റായി തെരഞ്ഞെടുക്കപ്പെട്ടതോടെ, ആഡംസിനെ ബർലിനിലേക്ക് സ്ഥലംമാറ്റി നിയമിച്ചു. തുടർന്ന് അദ്ദേഹം പ്രഷ്യയിലെ സ്ഥാനപതിയായി. 1797 ജൂലൈ 26-ന് ലണ്ടനിൽവച്ച് ആഡംസ്, ലൂയിസ കാതറിൻ ജോൺസ(1775-1852)നെ വിവാഹം ചെയ്തു.

## രാഷ്ട്രീയ ജീവിതം
1803-ൽ മാസാച്ചുസെറ്റ്സ് നിയമസഭ, ഇദ്ദേഹത്തെ യു.എസ്. സെനറ്റംഗമായി തെരഞ്ഞെടുത്തു. 1808 വരെ തത്സ്ഥാനത്ത് തുടർന്നു. ഹാർവേർഡ് കോളജിൽ ഭാഷാശാസ്ത്രത്തിന്റെ ബോയ് ൽസ്റ്റൺ പ്രൊഫസറായി 1806 മുതൽ 1809 വരെ ഇദ്ദേഹം സേവനം ചെയ്തിരുന്നു. 1809-ൽ പ്രസിഡന്റ് മാഡിസൻ, ആഡംസിനെ റഷ്യയിലെ യു.എസ്. സ്ഥാനപതിയായി നിയമിച്ചു; തുടർന്ന് 1805-ൽ ബ്രിട്ടനിലെയും. 1817-ൽ 5-ാമത്തെ യു.എസ്. പ്രസിഡന്റ് മൺറോ (1758-1831) ആഡംസിനെ സ്റ്റേറ്റ് സെക്രട്ടറിയായി നിയമിച്ചു. ഫ്ളോറിഡ യു.എസ്സിന് ലഭിക്കാൻ കാരണക്കാരൻ ആഡംസായിരുന്നു. 1819-ൽ ഇദ്ദേഹം സ്പെയിൻകാരുമായി സന്ധിയുണ്ടാക്കി. അത്ലാന്തിക്കിൽനിന്നും പസിഫിക്ക് വരെയുള്ള യു.എസ്സിന്റെ അതിർത്തി നിർണയിച്ചത് ആഡംസായിരുന്നു. മൺറോ സിദ്ധാന്തത്തിന്റെ ഉപജ്ഞാതാവ് മൺറോ ആയിരുന്നെങ്കിലും അതിന്റെ പിന്നിലെ ശക്തി ആഡംസായിരുന്നു.1831 മുതൽ 48 വരെ ആഡംസ് ജനപ്രതിനിധിസഭാംഗമായി സേവനമനുഷ്ഠിച്ചു.

## അവലംബം

വർഗ്ഗം:അമേരിക്കൻ രാഷ്ട്രീയം
വർഗ്ഗം:അമേരിക്കൻ പ്രസിഡണ്ടുമാർ
വർഗ്ഗം:അടിമത്ത നിരോധന പ്രവർത്തകർ
റെവല്യൂഷൻ ഒ.എസ്.

2001 ൽ നിർമ്മിക്കപ്പെട്ട ***റെവല്യൂഷൻ ഓ.എസ്*** എന്ന ഡോകുമെന്ററി ചലച്ചിത്രം ഗ്നു, ലിനക്സ്, ഓപ്പൺ സോഴ്സ് സോഫ്റ്റ്‌വെയർ, സ്വതന്ത്ര സോഫ്റ്റ്‌വെയർ പ്രസ്പ്രസ്ഥാനം എന്നിവയുടെ ഇരുപതു വർഷത്തെ ചുവടുകൾ കാണിച്ചു തരുന്നു.

ജെ.റ്റി.എസ്. മൂർ സംവിധാനം നിർവഹിച്ച ഈ ചലച്ചിത്രം റിച്ചാർഡ്‌ സ്റ്റാൾമാൻ, ലിനസ്‌ ടോർവാൾഡ്സ്‌, എറിക് എസ്. റെയ്മണ്ട് എന്നി പ്രമുഖ ഹാക്കർമാരെയും, വ്യാവസായിക സംരംഭകരെയും അഭിമുഖം ചെയൂന്നു.

## പുറമെ നിന്നുള്ള കണ്ണികൾ
* Documentary home page
* ''Revolution OS'' - complete film on Google Video 
* 
* 
*  ''Revolution OS''  Slashdot (20 April 2002)
* 
* 

വർഗ്ഗം:2001-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഗ്നു പദ്ധതി
വർഗ്ഗം:അമേരിക്കൻ ഡോക്യുമെന്ററി ചലച്ചിത്രങ്ങൾ
തിരുവട്ടൂർ

കണ്ണൂർ ജില്ലയിലെ  പരിയാരം ഗ്രാമപഞ്ചായത്തിൽ സ്ഥിതി ചെയ്യുന്ന ഗ്രാമമാണ് **തിരുവട്ടൂർ** . തളിപ്പറമ്പിൽ നിന്നും പന്ത്രണ്ടു കി.മി. ദൂരം സഞ്ചരിച്ചാൽ  ഇവിടെ എത്താം .തിരുവട്ടൂർ ശിവ ക്ഷേത്രം , തിരുവട്ടുർ മഖാം എന്നിവ മുഖ്യ സന്ദർശന കേന്ദ്രമാണ് .പതിമൂന്നു നൂറ്റാണ്ട് മുന്പ് യമനിലെ ഹളരുൾ മൌതിൽ നിന്നും ഇസ്ലാം മത പ്രചാരണത്തിന് വന്നിട്ടുള്ള മുഹമ്മദ്‌ നബിയുടെ സ്വഹാബതിൽ പെട്ട രണ്ടു പുണ്യാത്മാക്കൾ  ഇവിടെ അന്ത്യ വിശ്രമം കൊള്ളുന്നു ഇവിടെ  നടക്കുന്ന തിരുവട്ടുർ മഖാം ഉറൂസിൽ സംബന്ധിക്കാൻ പ്രതിവർഷം ആയിരക്കണക്കിന് ഭക്തജനങ്ങളാണ് എത്തുന്നത് .ശിവക്ഷേത്ര ചുവരിൽ  ഇപ്പോഴും പുരാതനമായ  പെയിന്റിങ്ങുകൾ കാണാം. ചരിത്ര വിദ്യാർത്ഥിയായ കരീം യൂസുഫ് നടത്തിയ അന്വേഷണത്തിൽ നിന്നും മഹാശിലായുഗ സംസ്കാരത്തിന്റെ അവശിഷ്ട്ടങ്ങൾ ഇവിടെ നിന്നും ലഭിക്കുകയുണ്ടായി ഇതോടെ  ബി .സി . രണ്ടാം നൂറ്റാണ്ടിനു മുൻപ് തന്നെ ഇവിടെ മനുഷ്യ വാസമുണ്ടായിരുന്നതായി  തെളിഞ്ഞു . ആദ്യകാല തിരുവട്ടൂർ മഖാം ഉറൂസിന്  അറക്കൽ രാജവംശ പ്രതിനിധികളുടെ സാന്നിധ്യം  ശ്രദ്ധേയമായിരുന്നു .
## അവലംബം
എറിക് എസ്. റെയ്മണ്ട്

**ഈ. എസ്. ആർ** എന്നറിയപ്പെടുന്ന **എറിക് എസ്. റെയ്മണ്ട്** പ്രോഗ്രാമറും, ഓപ്പൺ സോഴ്സ് സോഫ്റ്റ്‌വെയർ വക്താവുമാണു. 1997ൽ പ്രസിദ്ധീകരിക്കപ്പെട്ട ദ കത്തീഡ്രൽ ആൻഡ്‌ ദ ബസാർ എന്ന കൃതിയോടെ അദ്ദേഹം ഓപ്പൺ സോഴ്സ്  പ്രസ്ഥാനത്തിന്റെ അനൌദ്യോഗിക വക്താവ് ആയി അറിയപെട്ടു, കൂടാതെ 1990ൽ ജാർഗൺ ഫയൽ എന്ന കമ്പ്യൂട്ടർ പ്രോഗ്രാമേഴ്സിന്റെ നിഘണ്ടുവിലേക്ക് നടത്തിയ കൂട്ടിച്ചേർക്കലിന്റെ  പേരിലും പ്രശസ്തനാണ്. ജാർഗൺ ഫയൽ ഇപ്പോൾ *ദി ന്യു ഹാക്കേഴ്സ് ഡിക്ഷ്ണറി* എന്ന പേരിലാണ് പ്രസിദ്ധീകരിക്കുന്നത്. 

## ഇവയും കാണുക

* *[[റെവല്യൂഷൻ ഒ.എസ്.]]* (ചലച്ചിത്രം)

## അവലംബം

## പുറമെ നിന്നുള്ള കണ്ണികൾ

* Eric Raymond's home page and weblog
**Raymond's Reviews of science fiction, published 1990-1992
* 
* 
* "The Curse of the Gifted", from email exchange with Linus Torvalds, 2000 

വർഗ്ഗം:സ്വതന്ത്ര സോഫ്റ്റ്‌വെയർ പ്രചാരകർ
വർഗ്ഗം:1957-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വേലിപ്പരുത്തി

ഭാരതത്തിലുടനീളം ഉഷ്ണമേഖലാപ്രദേശങ്ങളിൽ കണ്ടുവരുന്ന ഒരുവള്ളിച്ചെടിയാണ് **വേലിപ്പരുത്തി**. ഇതിന്റെ ശാസ്ത്രീയനാമം *Pergularia daemia* എന്നാണ്.

## രസഗുണങ്ങൾ
* രസം : കടു, തിക്തം, കഷായം.
* ഗുണം : ലഘു.
* വീര്യം : ശീതം.
* വിപാകം : കടു.

## ഘടന
വള്ളിച്ചെടിയായി പടന്നു വളരുന്ന ഒരു സസ്യമാണിത്. തണ്ടുകൾ പച്ച നിറമുള്ളതും രോമാവൃതവുമാണ്. തണ്ടുകളിൽ ഹൃദയാകാരത്തിലുള്ളതും പച്ച നിറമുള്ളതുമായ ഇലകൾ സമ്മുഖമായി വിന്യസിച്ചിരിക്കുന്നു. പത്ര കക്ഷത്തിൽ നിന്നും ഉണ്ടാകുന്ന തണ്ടുകളിൽ മഞ്ഞ കലർന്ന പച്ച നിറമുള്ള പൂക്കൾ കുലകളായി കാണപ്പെടുന്നു. താഴേയ്ക്ക് തൂങ്ങിക്കിടക്കുന്ന രോമാവൃതമായ കായ്കൾക്കുള്ളിലായി വിത്തുകൾ കാണപ്പെടുന്നു.

## പുറംകണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
സീതമ്മക്കുണ്ട് വെള്ളച്ചാട്ടം

ലഘുചിത്രം
വയനാട് ജില്ലയിലെ ഒരു വെള്ളച്ചാട്ടമാണ് **സീതമ്മക്കുണ്ട് വെള്ളച്ചാട്ടം**. സൂചിപ്പാറ വെള്ളച്ചാട്ടത്തിൽ നിന്നും അഞ്ചു കിലോമീറ്റർ ദൂരെയാണ് ഈ വെള്ളച്ചാട്ടം സ്ഥിതി ചെയ്യുന്നത്. പാറക്കെട്ടുകൾക്ക് നടുവിൽ നിന്നും അധികം ഉയരത്തിലല്ലാതെ താഴെ പ്രകൃത്യാലുള്ള തടാകത്തിലേക്ക് ജലം പതിക്കുന്നു. വനത്തിൽ നിന്നും ഒഴുകുന്ന അരുവിയുടെ ഒരു ഭാഗമാണ് ഈ വെള്ളച്ചാട്ടം. മുണ്ടക്കൈ മാരിയമ്മൻ ക്ഷേത്രോത്സവത്തിന്റെ ഭാഗമായി കുംഭം ഇവിടെയാണ് ഒഴുക്കുന്നത്. 

സീതാ ദേവിയ്ക്കു ദാഹിച്ചപ്പോൾ ജലം നൽകിയതിവിടെയാണെന്നും സീതാദേവി ഭൂമി പിളർന്നു താഴ്ന്നു പോയതിവിടെ വെച്ചാണെന്നും വിശ്വസിക്കപ്പെടുന്നു. സീതാദേവിക്ക് വേണ്ടിയുള്ള പൂജകൾ ഇവിടെ പണ്ട് നടത്തിയിരുന്നു.

## എത്തിച്ചേരാൻ
ചൂരൽമലയിൽ നിന്നു നാലുകിലോമീറ്റർ ദൂരെയായി മുണ്ടക്കൈയിൽ ടൗൺ പരിസരത്തായാണ് വെള്ളച്ചാട്ടത്തിന്റെ സ്ഥാനം.

## അവലംബം

വർഗ്ഗം:കൃത്യമായ ഭൂതലനിർദ്ദേശാങ്കങ്ങൾ ചേർക്കേണ്ട താളുകൾ
ആർ.സി. മജുംദാർ

പ്രസിദ്ധനായ ഇന്ത്യൻ ചരിത്രപണ്ഡിതൻ ആയിരുന്നു **ആർ.സി.മജുംദാർ **.  (4.12.1888- 11.2.1980 ) കൽക്കട്ട യൂനിവേഴ്‌സിറ്റിയിൽ നിന്ന്  ചരിത്രത്തിൽ എം.എ., പിഎച്ച്.ഡി. ബിരുദങ്ങൾ നേടി. ധാക്ക യൂനിവേഴ്‌സിറ്റിയിൽ ചരിത്ര പ്രൊഫസർ, വാരാണസിയിലെ ഹിന്ദു യൂനിവേഴ്‌സിറ്റിയിൽ കോളെജ് ഒഫ് ഇൻഡോളജിയുടെ പ്രിൻസിപ്പൽ, ധാക്കായൂനിവേഴ്‌സിറ്റി യുടെവൈസ്ചാൻസലർ, വിദേശ സർവ കലാശാലകളിൽ വിസിറ്റിങ് പ്രൊഫസർ തുടങ്ങിയപദവികൾ വഹിച്ചു.

## പ്രധാന കൃതികൾ
*ഏൻഷ്യന്റ് ഇന്ത്യ
* ഏൻഷ്യന്റ് ഇന്ത്യൻ കോളനീസ് ഇൻ ദ ഫാർ ഈസ്റ്റ്
* ക്ലാസിക്കൽ അക്കൗ് ഒഫ് ഏൻഷ്യന്റ് ഇന്ത്യ
* ഹിസ്റ്ററി ഒഫ് ഫ്രീഡം മൂവ്‌മെന്റ് ഇൻ ഇന്ത്യ
* അഡ്വാൻസ്ഡ് ഹിസ്റ്ററി ഒഫ് ഇന്ത്യ (സഹഗ്രന്ഥകാരൻ)
## അവലംബം
An Advanced History Of India : R.c. Majumdar :

## പുറം കണ്ണികൾ

വർഗ്ഗം:1888-ൽ ജനിച്ചവർ
തണ്ടർ ബേ

കാനഡയിലെ ഒരു ജില്ലയും ജില്ലാ ആസ്ഥാനവുമാണ് **തണ്ടർ ബേ**. സുപ്പീരിയർ തടാകത്തിന്റെ ശാഖയായ തണ്ടർ ബേയുടെ തീരത്താണ് ഈ തുറമുഖ നഗരം. ജനസംഖ്യ 1,90,016(2001).

## തുറമുഖനഗരം

കാനഡയിലെ ഒരു പ്രധാന കാർഷിക-തടിയുത്പാദന-ഖനന-മത്സ്യബന്ധന പ്രദേശത്താണ് സ്ഥിതിചെയ്യുന്നതെങ്കിലും തുറമുഖനഗരം എന്ന നിലയ്ക്കാണ് തണ്ടർ ബേ പ്രാധാന്യം നേടിയിട്ടുള്ളത്. ധാന്യസംസ്കരണത്തിന് വിപുലമായ സൗകര്യങ്ങൾ ഉള്ളതും ലോകത്തിൽ ഏറ്റവും കൂടുതൽ ധാന്യ എലിവേറ്ററുകളുള്ളതുമായ ഈ തുറമുഖം, കാനഡയിലെ പ്രധാന ഗോതമ്പു കയറ്റുമതികേന്ദ്രം ആണ്.

## പ്രധാന വ്യവസായകേന്ദ്രം

കാനഡയിലെ ഒരു പ്രധാന വ്യവസായകേന്ദ്രം കൂടിയാണ് തണ്ടർ ബേ. കപ്പൽനിർമ്മാണമാണ് ഇവിടുത്തെ പ്രധാന വ്യവസായം. കടലാസ്, വുഡ് പൾപ്പ്, സംസ്കരിച്ച ഭക്ഷ്യസാധനങ്ങൾ, രാസവസ്തുക്കൾ, ഗതാഗത-കാർഷികോപകരണങ്ങൾ, ലോഹസാമഗ്രികൾ, നിർമ്മാണോപകരണങ്ങൾ തുടങ്ങിയവ വൻതോതിൽ ഉത്പാദിപ്പിക്കപ്പെടുന്നു. സമ്പദ്ഘടനയിൽ വിനോദസഞ്ചാരത്തിനു മുഖ്യ പങ്കുണ്ട്.

സുപ്പീരിയർ തടാകത്തിന്റെ വടക്കു പടിഞ്ഞാറൻ തീരത്തായി വ്യാപിച്ചിരിക്കുന്ന തണ്ടർ ബേ നഗരം കനേഡിയൻ ദേശീയ പാതയെ സെയ്ന്റ് ലോറൻസ് ജലപാതയുമായി കൂട്ടിയിണക്കുന്ന കേന്ദ്രമായി വർത്തിക്കുന്നു. നഗരപ്രാന്തങ്ങളിൽനിന്ന് ഇരുമ്പ്, പൈറൈറ്റ്, മോളിബ്ഡിനം, ഫെൽസ്പാർ, സിലിക്ക, വെള്ളി, ഈയം, ചെമ്പ്, സിങ്ക്, സ്വർണം, എന്നിവ ഖനനം ചെയ്യുന്നു. കാനഡയിലെ ഏറ്റവും വലിയ ഹെമറ്റൈറ്റ് ഇരുമ്പയിർ ഖനിയും തണ്ടർ ബേയ്ക്കു സമീപമാണ്. 1965-ൽ സ്ഥാപിച്ച ലേക് ഹെഡ് സർവകലാശാലയും തൊട്ടുകിടക്കുന്ന പോർട്ട് ആർതർ, ഫോർട്ട് വില്യം എന്നീ നഗരങ്ങളും ഇവിടത്തെ മുഖ്യ ആകർഷണ കേന്ദ്രങ്ങളാണ്. 

## അവലംബം

## പുറംകണ്ണികൾ
*City of Thunder Bay, Ontario, Canada - Official Website
*Thunder Bay - The Canadian Encyclopedia 

## ചിത്രശാല

File:View Of Thunder Bay Harbour.jpg|ദൂരെ തണ്ടർ ബേ ഹാർബർ കാണാം
File:Thunder Bay Marina.jpg|തണ്ടർ ബേ മറൈൻ
File:T-bay Railway Station.jpg|തണ്ടർ ബേ റയിൽവേ സ്റ്റേഷൻ
File:Thunder Bay NASA.jpg|തണ്ടർ ബേ ഉപഗ്രഹ ചിത്രം
File:2006 12 09 Winter Creek Thunder Bay.JPG|തണ്ടർ ബേയിലെ മഞ്ഞുകാലം
File:Thunder Bay ward map.svg|തണ്ടർ ബേയിലെ മുനിസിപ്പൽ വാർഡുകൾ
File:Hillcrest Park View Of Fort William date-2006 06 22.JPG|പാർക്ക്
File:Thunder Bay Historical Museum.jpg|തണ്ടർ ബേ ചരിത്ര മ്യൂസിയം
File:St Andrews Presbyterian Church Thunder Bay.jpg|സെന്റ് അൻഡ്രൂസ് ചർച്ച്


വർഗ്ഗം:കാനഡയിലെ നഗരങ്ങൾ
ഇളനീർ കുഴമ്പ്

നേത്രരോഗങ്ങൾക്ക് കണ്ണിലെഴുതാൻ ഉപയോഗിക്കുന്ന ഒരു ആയുർവേദൗഷധം ആണ് **ഇളനീർ കുഴമ്പ്**. വർത്മരോഗം, തിമിരം, പൈത്തികമായ മറ്റ് വികാരങ്ങൾ, കണ്ണുപുകച്ചിൽ എന്നിവയ്ക്ക് ഉത്തമം.മരമഞ്ഞൾ,കടുക്ക,താന്നിക്ക,നെല്ലിക്ക,അധിമധുരം,കരിക്കിൻ വെള്ളം,പച്ചക്കർപ്പൂരം,ഇന്ദുപ്പ്,ചെറുതേൻ തുടങ്ങിയ ചേരുവകളായുള്ള, രസക്രിയ വിഭാഗത്തിൽ പെട്ട ആയുർവ്വേദ ഔഷധമാണ് ഇളനീർകുഴമ്പ്.

## അവലംബം


വർഗ്ഗം:ആയുർവേദൗഷധങ്ങൾ
താരിഖ് അൽ-ഹിന്ദ്

അൽ-ബയ്റൂനി എഴുതിയ പ്രസിദ്ധമായ  ഗ്രന്ഥം ആണ് **താരിഖ് അൽ-ഹിന്ദ്**. ഇന്ത്യാചരിത്രമാണ് പ്രതിപാദ്യം. ചരിത്രത്തിനുപുറമെ ജ്യോതിശ്ശാസ്ത്രം, സാഹിത്യം, ഇതര വിജ്ഞാനശാഖകൾ എന്നിവയിൽ ഇന്ത്യയിലുണ്ടായ വളർച്ചയും പ്രതിപാദിച്ചിരിക്കുന്നു. ഇന്ത്യയിലെ മതങ്ങൾ, ആചാരങ്ങൾ, ഇന്ത്യാചരിത്രം, ഇന്ത്യൻ സംഖ്യാവ്യവസ്ഥ (ദശാംശ രീതി) ഇവയെകുറിച്ചെല്ലാം താരിഖ് അൽ-ഹിന്ദിൽ ചർച്ച ചെയ്യുന്നുണ്ട്.

വർഗ്ഗം:ചരിത്രഗ്രന്ഥങ്ങൾ
കായ ബജി

ഒരു ലഘുഭക്ഷണമാണ് **കായ [[ബജി|ബജ്ജി]]**. പച്ച കായ് നീളത്തിൽ മുറിച്ച് കലക്കിയ കടലമാവിൽ മുക്കി എണ്ണയിൽ വറുത്തെടുക്കുന്നതാണ് ഈ വിഭവം.

## പാചകം
സാധാരണ നേന്ത്രക്കായയോ ചെറുപഴങ്ങളുടെ കായയോ ഇതിനുപയോഗിക്കാറില്ല. വണ്ണൻ കായ (പടത്തി) എന്ന് പ്രത്യേക ഇനം ആണ് ഇതിനുപയോഗിക്കുന്നത്. കടലമാവിൽ അൽപ്പം കായം, ഉപ്പ്, ഒരിത്തിരി മുളക് പൊടി എന്നിവ ചേർത്ത് നീളത്തിൽ അരിഞ്ഞ വണ്ണൻ കായ അതിൽ മുക്കി വെളിച്ചെണ്ണയിൽ പെരിച്ചെടുക്കുന്നതാണ് കായ ബജി.

## ചിത്രശാല

File:കായ ബജി DSCN2585.JPG|മുറിച്ച് വച്ചിരിക്കുന്ന വണ്ണൻ കായ
File:കായ_ബജി_DSCN2583.JPG|ഒപ്പം കടലമാവും 
File:കായ_ബജി_DSCN2587.JPG|വെളിച്ചെണ്ണയിൽ വറുക്കുന്നു
File:കായ_ബജി_001.JPG
File:കായ_ബജി_DSCN2582.JPG


## ഇതും കാണുക

* ബജി
* മുളക് ബാജി

വർഗ്ഗം:എണ്ണപ്പലഹാരങ്ങൾ
വർഗ്ഗം:കായ കൊണ്ടുണ്ടാക്കുന്ന വിഭവങ്ങൾ
സി.ജെ. മണ്ണുമ്മൂട്

കേരളത്തിലെ ഒരു   സാഹിത്യകാരൻ ആണ് **സി.ജെ. മണ്ണുമ്മൂട്**. ശരിയായ പേര് കെ.സി. ജോസഫ്. (ജനനം: 12.11.1928 കോട്ടയം). സ്കൂളധ്യാപകനായിരുന്നു. പത്തനംതിട്ട കാതലിക്കേറ്റ്, കോട്ടയം ബസേലിയസ് കോളെജുകളിൽ അധ്യാപകൻ. പ്രൊഫസറായി പിരിഞ്ഞു. കേരള സാഹിത്യ അക്കാദമി, സാഹിത്യ പ്രവർത്തക സഹരണ  സംഘം എന്നിവയുടെ ഭരണസമിതിയിലും കേരള യൂനിവേഴ്‌സിറ്റി സെനറ്റ്, ബോർഡ് ഒഫ് സ്റ്റഡീസ്, മഹാത്മാഗാന്ധി യൂനിവേഴ്‌സിറ്റി സെനറ്റ് എന്നിവയിലും പ്രവർത്തിച്ചിട്ടുണ്ട് . 20-ഓളം കൃതികൾ എഴുതി .
## മുഖ്യ കൃതികൾ
*സാഹിത്യചരിത്രം
* കവികളും ഗദ്യകാരന്മാരും വനസംഗീതം
* നമ്മുടെ രാഷ്ട്രപതി കെ. ആർ. നാരായണൻ

വർഗ്ഗം:മലയാളസാഹിത്യകാരന്മാർ
ആർ. ഗോപാലകൃഷ്ണൻ

കേരളത്തിലെ ഒരു പത്ര പ്രവർത്തകനും സാംസ്കാരിക പ്രവർത്തകനുമാണ് **ആർ. ഗോപാലകൃഷ്ണൻ**.
## ജീവിതരേഖ
'വീക്ഷണം' പത്രത്തിന്റെ എക്‌സിക്യൂട്ടീവ് എഡിറ്റർ, കേരള ലളിതകലാ അക്കാദമി സെക്രട്ടറി 'പൂമ്പാറ്റ' കുട്ടികളുടെ മാസിക എഡിറ്റർ, യുറീക്ക, ബാലശാസ്ത്രം മാസികകളുടെ മാനേജിംഗ്   എഡിറ്റർ   , സാഹിത്യ പ്രവർത്തക സഹകരണ സംഘം പ്രസിദ്ധീകരിച്ച വിശ്വ വിജ്ഞാനകോശത്തിന്റെ എഡിറ്റർ എന്നീ നിലകളിൽ പ്രവർത്തിച്ചിട്ടുണ്ട്. കാലടി ശ്രീശങ്കരാചാര്യ സംസ്‌കൃത സർവകലാശാലയിൽ സീനിയർ പബ്ലിക്കേഷൻ ഓഫീസറായിരുന്നു.മൂന്നു ബാലസാഹിത്യ കൃതികൾ രചിട്ടുണ്ട്.പുസ്തക രൂപകല്പനയിൽ മികവു തെളിയിച്ചിട്ടുണ്ട്. കേരള സാഹിത്യ അക്കാദമിയുടെ സെക്രട്ടറിയാണ് (2011 - )

## അവലംബം


വർഗ്ഗം:മലയാളമാദ്ധ്യമപ്രവർത്തകർ
വർഗ്ഗം:മലയാള ബാലസാഹിത്യകാരന്മാർ
വർഗ്ഗം:കേരളത്തിലെ പത്രപ്രവർത്തകർ
ദ കത്തീഡ്രൽ ആൻഡ്‌ ദ ബസാർ

സോഫ്റ്റ്‌വെയർ സാങ്കേതികതയെപറ്റി എറിക് എസ്. റെയ്മണ്ട് രചിച്ച ഉപന്യാസമാണ് **ദ കത്തീഡ്രൽ ആൻഡ്‌ ദ ബസാർ**. ലിനക്സ് കേണ്ണൽ വികാസ പ്രക്രിയയിൽ നിന്നുൾക്കൊണ്ട നിരീക്ഷണങ്ങളും, ഓപ്പൺ സോഴ്സ് പദ്ധതി നിയന്ത്രിച്ച അനുഭവങ്ങളും ആധാരമാക്കിയാണു അദ്ദേഹം ഈ കൃതി രചിച്ചത്. 1997ൽ അവതരിപ്പിക്കപ്പെട്ട ഈ കൃതി 1999ൽ പ്രസിദ്ധീകരിക്കപ്പെട്ടു.

## ഉള്ളടക്കം
ഈ ഉപന്യാസം, രണ്ടു തരം സ്വതന്ത്ര സോഫ്റ്റ്‌വെയർ വികസന മാതൃകകൾ തമ്മിൽ താരതമ്യപ്പെടുത്തുന്നു.
* കത്തീഡ്രൽ മാതൃക
* ബസാർ മാതൃക

## പൈതൃകം
നിലവിലുള്ള പല സ്വതന്ത്ര സോഫ്റ്റ്‌വെയർ, ഓപ്പൺ സോഴ്സ് പദ്ധതികളെയും ബസാർ രീതിയിലുള്ള തുറന്ന വികസന മാതൃക സ്വീകരിക്കേണ്ടതിന്റെ ആവശ്യകത ബോധ്യപ്പെടുത്തുന്നതിൽ ഈ ഉപന്യാസം സഹായിച്ചു 

## അവലംബം

* 

## പുറത്തേക്കുള്ള കണ്ണികൾ
*ദ കത്തീഡ്രൽ ആൻഡ്‌ ദ ബസാർ ഉപന്യാസത്തിന്റെ പൂർണ്ണ രൂപം.

വർഗ്ഗം:കമ്പ്യൂട്ടർ ശാസ്ത്ര ഗ്രന്ഥങ്ങൾ
മാന്റോ പരിശോധന

ക്ഷയരോഗമുണ്ടോ എന്ന് കണ്ടെത്താനുള്ള ഒരു പരിശോധനയാണ് **മാന്റോ പരിശോധന**. തൊലിയിൽ 5 ട്യൂബർക്കുലിൻ യൂണിറ്റ് സൊല്യൂഷൻ കുത്തിവച്ചശേഷം 48-72 മണിക്കൂറുകൾ കഴിഞ്ഞു പരിശോധനാഫലം തൊലിയിൽ കാണാവുന്നതാണ്. ലോകമെമ്പാടുമുള്ള പ്രധാന ക്ഷയരോഗ ചർമ്മ പരിശോധനകളിൽ ഒന്നാണിത്. ടൈൻ ടെസ്റ്റ് പോലുള്ള ഒന്നിലധികം പഞ്ചർ ടെസ്റ്റുകളെ മാറ്റി ഇന്ന് ഈ പരിശോധനയാണ് കൂടുതലും നടത്തുന്നത്. ടൈൻ ടെസ്റ്റിന്റെ ഒരു രൂപമായ ഹീഫ് ടെസ്റ്റ് 2005 വരെ യുകെയിൽ ഉപയോഗിച്ചിരുന്നു. അതിന്റെ സ്ഥാനത്ത് ഇപ്പോൾ മാന്റോ പരിശോധനയാണ് നടത്തുന്നത്.

## അവലംബം

വർഗ്ഗം:വൈദ്യപരിശോധനകൾ
വർഗ്ഗം:ക്ഷയം
ഗ്നൂ വിജ്ഞാപനം

ഗ്നൂ സം‌രംഭത്തിന്റെ നിർവചനവും, ലക്ഷ്യങ്ങളും വിശദമാക്കിക്കൊണ്ട്  റിച്ചാർഡ്‌ മാത്യൂ സ്റ്റാൾമാൻ എഴുതി പ്രസിദ്ധീകരിച്ച രേഖയാണു **ഗ്നൂ വിജ്ഞാപനം**. സ്വതന്ത്ര സോഫ്റ്റ്‌വെയർ സംബന്ധമായ തത്ത്വശാസ്ത്ര രേഖകളിൽ ഏറ്റവും പ്രധാനപ്പെട്ട ഒന്നായി ഇതിനെ കരുതുന്നു. ഇമാക്സ്‌ പോലുള്ള ഗ്നൂ സോഫ്റ്റ്‌വെയറുകളിൽ ഈ വിജ്ഞാപനം അതിന്റെ പൂർണ്ണ രൂപത്തിൽ ഉൾപ്പെടുത്തിയിരിക്കുന്നു, കൂടാതെ ഇത് വെബ്ബിലും ലഭ്യമാണ്. ഗ്നു സ്വതന്ത്ര കമ്പ്യൂട്ടർ ഓപ്പറേറ്റിംഗ് സിസ്റ്റം വികസിപ്പിക്കുന്നതിൽ ഗ്നു പ്രോജക്റ്റിന്റെ ലക്ഷ്യത്തിന്റെ പങ്കാളിത്തവും പിന്തുണയും പ്രോത്സാഹിപ്പിക്കുന്നു. ഗ്നു മാനിഫെസ്റ്റോ 1985 മാർച്ചിൽ ഡോ. ഡോബിന്റെ ജേണൽ ഓഫ് സോഫ്റ്റ്‌വെയർ ടൂളിൽ പ്രസിദ്ധീകരിച്ചു. ഒരു അടിസ്ഥാന ദാർശനിക സ്രോതസ്സ് എന്ന നിലയിൽ സ്വതന്ത്ര സോഫ്‌റ്റ്‌വെയർ പ്രസ്ഥാനത്തിനുള്ളിൽ ഇതിന് ഉയർന്ന പരിഗണന നൽകുന്നു.

ഇമാക്സ് പോലെയുള്ള ഗ്നു സോഫ്‌റ്റ്‌വെയറിനൊപ്പം ഫുൾ ടെക്സ്റ്റ് ഉൾപ്പെടുത്തിയിട്ടുണ്ട്, അത് പൊതുവായി ലഭ്യമാണ്.
## പശ്ചാത്തലം
ഗ്നു പദ്ധതിയുടെ പ്രാഥമിക ലക്‌ഷ്യം *ഗ്നു യുണിക്സ് അല്ല*, എന്ന വാദം നിരത്തിക്കൊണ്ടാണ് ഗ്നൂ വിജ്ഞാപനം ആരംഭിക്കുന്നത്. തുടർന്നു ഗ്നു പദ്ധതി പൂർത്തികരിക്കപ്പെടേണ്ടതിന്റെ ആവശ്യകതയും സ്റ്റാൾമാൻ വിശദീകരുക്കുന്നു. ഗ്നു മാനിഫെസ്റ്റോയുടെ ചില ഭാഗങ്ങൾ 1983 സെപ്തംബർ 27-ന് റിച്ചാർഡ് സ്റ്റാൾമാൻ പോസ്റ്റ് ചെയ്ത ഗ്നു പ്രൊജക്റ്റിന്റെ പ്രഖ്യാപനമായി യൂസ്നെറ്റ് ന്യൂസ് ഗ്രൂപ്പുകളിൽ ഒരു ഇമെയിൽ രൂപത്തിൽ ആരംഭിച്ചു. സോഫ്റ്റ്‌വെയർ സ്വാതന്ത്ര്യത്തെക്കുറിച്ചുള്ള സ്റ്റാൾമാന്റെ ആശയത്തെ അടിസ്ഥാനമാക്കിയുള്ള സോഫ്റ്റ്‌വെയർ വികസിപ്പിക്കുകയും നൽകുകയും ചെയ്തുകൊണ്ട് കമ്പ്യൂട്ടർ ഉപയോക്താക്കൾക്ക് അവരുടെ കമ്പ്യൂട്ടറുകൾക്ക് മേൽ സ്വാതന്ത്ര്യവും നിയന്ത്രണവും നൽകുക എന്നതായിരുന്നു പദ്ധതിയുടെ ലക്ഷ്യം (ലിഖിത നിർവചനം ഫെബ്രുവരി 1986 വരെ നിലവിലില്ലെങ്കിലും). ഈ ആശയങ്ങളുമായി കൂടുതൽ ആളുകളെ പരിചയപ്പെടുത്തുന്നതിനും ജോലി, പണം, പ്രോഗ്രാമുകൾ, ഹാർഡ്‌വെയർ എന്നിവയുടെ രൂപത്തിൽ കൂടുതൽ പിന്തുണ കണ്ടെത്തുന്നതിനുമുള്ള ഒരു മാർഗമായാണ് മാനിഫെസ്റ്റോ എഴുതിയത്.

ഗ്നു മാനിഫെസ്റ്റോ 1985-ൽ അതിന്റെ പേരും പൂർണ്ണമായ രേഖാമൂലമുള്ള രൂപവും സ്വന്തമാക്കിയിരുന്നുവെങ്കിലും 1987-ൽ അത് ചെറിയ രീതിയിൽ പരിഷ്കരിച്ചു.
## അവലംബം

## പുറമെ നിന്നുള്ള കണ്ണികൾ
*ഗ്നൂ വിജ്ഞാപനം

വർഗ്ഗം:ഗ്നു പദ്ധതി
വർഗ്ഗം:സ്വതന്ത്ര സോഫ്റ്റ്‌വെയർ
ബസുദേവ് ആചാര്യ

പശ്ചിമ ബംഗാളിൽ നിന്നുള്ള ഒരു സി.പി.ഐ.(എം) നേതാവാണ് **ബസുദേബ് ആചാര്യ**. പതിനഞ്ചാം ലോകസഭയിൽ പശ്ചിമ ബംഗാളിലെ ബൻകൂറ ലോകസഭാ മണ്ഡലത്തിൽ നിന്നും വിജയിച്ചു. ലോകസഭയിലെ സി.പി.ഐ. (എം)-ന്റെ പാർലമെന്ററി പാർട്ടി നേതാവ് കൂടിയാണ് ബസുദേബ് ആചാര്യ .

## ജീവിത ചരിത്രം
1942 ജൂൺ 11-ന് പശ്ചിമ ബംഗാളിലെ പുരുലിയ ജില്ലയിലെ ബെറോയിൽ ആണ് ബസുദേബ് ആചാര്യ ജനിച്ചത്. റാഞ്ചി സർവ്വകലാശാലയിലും, കൊൽക്കത്ത സർവ്വകലാശാലയിലുമായി വിദ്യാഭ്യാസം പൂർത്തിയാക്കി .

1975 ഫെബ്രുവരി 25-ന് രാജലക്ഷ്മി ആചാര്യയെ വിവാഹം ചെയ്തു. മൂന്ന് മക്കളുണ്ട് .

## രാഷ്ട്രീയ ചരിത്രം
ട്രേഡ് യൂണിയൻ പ്രവർത്തകനാണ്. 1980-ൽ ഏഴാം ലോകസഭയിലേക്കാണ് ആദ്യമായി തിരഞ്ഞെടുക്കപ്പെട്ടത്. പിന്നീട് ഇത് വരെ ഉണ്ടായ എല്ലാ ലോകസഭയിലേക്കും തിരഞ്ഞെടുക്കപ്പെട്ടിട്ടുണ്ട് .

1981-ൽ സി.പി.ഐ. (എം)-ന്റെ പുരുലിയ ജില്ലാ കമ്മിറ്റി അംഗമായിരുന്നു. 1985 മുതൽ സി.പി.ഐ. (എം)‌-ന്റെ പശ്ചിമ ബംഗാൾ ഘടകത്തിന്റെ സംസ്ഥാന കമ്മിറ്റി അംഗമാണ് .

## അവലംബം


വർഗ്ഗം:1942-ൽ ജനിച്ചവർ

വർഗ്ഗം:ജൂലൈ 11-ന് ജനിച്ചവർ

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:2023-ൽ മരിച്ചവർ
ഇ.എം.എസ്. സ്മാരക ഗവണ്മെന്റ് ഹയർസെക്കന്ററി സ്കൂൾ, പാപ്പിനിശ്ശേരി

കണ്ണൂർ ജില്ലയിലെ  പാപ്പിനിശ്ശേരി പഞ്ചായത്തിൽ സ്ഥിതി ചെയ്യുന്ന പഞ്ചായത്ത് അധീനതയിലുള്ള  ഒരു വിദ്യാലയമാണ് **ഇ.എം.എസ്. സ്മാരക ഗവണ്മെന്റ് ഹയർസെക്കന്ററി സ്കൂൾ, പാപ്പിനിശ്ശേരി**. 1967-ൽ സ്ഥാപിച്ച ഈ വിദ്യാലയം കണ്ണൂർ ജില്ലയിലെ പഴക്കമേറിയ വിദ്യാലയങ്ങളിലൊന്നാണ്.

## ചരിത്രം
1998 ആഗസ്തിൽ വിദ്യാലയത്തിലെ ഹയർ സെക്കണ്ടറി വിഭാഗം പ്രവർത്തനമാരംഭിച്ചു.
## ഭൗതികസൗകര്യങ്ങൾ
മൂന്ന് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 5 കെട്ടിടങ്ങളിലായി 41 ക്ലാസ് മുറികളും ഹയർ സെക്കണ്ടറിക്ക് ഒരു കെട്ടിടത്തിലായി 6 ക്ലാസ് മുറികളുമുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്.

ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം അമ്പതോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.
## പാഠ്യേതര പ്രവർത്തനങ്ങൾ
* ജൂനിയർ റെഡ്ക്രോസ്
*സ്കൗട്ട് & ഗൈഡ്സ്, .
*ബാന്റ് ട്രൂപ്പ്.
*ക്ലാസ് മാഗസിൻ.
*വിദ്യാരംഗം കലാസാഹിത്യവേദി
*ക്ലബ്ബ് പ്രവർത്തനങ്ങൾ.
*ഐ റ്റി ക്ലബ്ബ്
*കരിയർ ഗൈഡൻസ് ആൻറ് കൗൺസലിങ്ങ് സെൻറർ

## മാനേജ്മെന്റ്
പാപ്പിനിശ്ശേരി പഞ്ചായത്താണ്‌ ഈ വിദ്യാലയത്തിന്റെ ഭരണം നടത്തിയിരുന്നത്. 2010 ൽ സർക്കാർ സ്കൂൾ ആയി അംഗികരിച്ചിരിക്കുകയാണു്.
## മുൻ പ്രധാനാധ്യാപകർ

*ഇ.പി.പത്മനാഭൻ(1967-69)
*പി.കെ.നാരായണൻ(1969-71)
*സി.കുഞ്ഞിരാമൻ(1971-91)
*പി.കെ.നാരായണൻ(1991-99)
*ഇ.ചന്ദ്രൻ(1999-2000)
*എൻ.എസ്.കുമാരി(2000-02)
*കെ.നരായണൻ(2002-06)
*സി.രാമചന്ദ്രൻ
*കെ.ബി.സുവർണലത(പ്രിൻസിപ്പാൾ)
*കെ.പി.ശാന്തകുമാരി
*എ.പി.രമേശൻ(2016-18)
*കെ.വി സുമിത്രൻ(2018-19)

## ഇപ്പോഴത്തെ സാരഥികൾ
*ടി.പി.വേണുഗോപാലൻ,  - 
പ്രിൻസിപ്പാൾ
*സി.അനൂപ്കുമാർ
(വൈസ്പ്രിൻസിപ്പാൾ)

## പ്രശസ്തരായ പൂർവവിദ്യാർത്ഥികൾ
*ടി.പി.വേണുഗോപാലൻ,  - ചെറുകഥാകൃത്ത്.
*എം.വി. നികേഷ് കുമാർ,   - . റിപ്പോർട്ടർ (ടെലിവിഷൻ ചാനൽ),
*പി. ബാലൻ,  ഡോക്യുമെന്ററി സംവിധായകൻ
*പി.പി.രതീഷ് കുമാർ,  - ചലച്ചിത്ര പിന്നണിഗായകൻ.

## പുറമെ നിന്നുള്ള കണ്ണികൾ
*സ്കൂൾവിക്കിയിൽ

വർഗ്ഗം:കണ്ണൂർ ജില്ലയിലെ വിദ്യാലയങ്ങൾ
2012 രാജ്യാന്തര സഹകരണ വർഷം

ഐക്യരാഷ്ട്രസഭയുടെ പൊതുസഭ, **2012 രാജ്യാന്തര സഹകരണ വർഷം** (2012 International  Year of Co-operatives) ആയി ആചരിക്കാൻ ആഹ്വാനംചെയ്യുന്നു.. ജനങ്ങളുടെ സാമൂഹ്യ-സാമ്പത്തിക നിലവാരം മെച്ചപ്പെടുത്തുന്നതിൽ സഹകരണപ്രസ്ഥാനങ്ങൾക്ക് വലിയ പങ്കുവഹിക്കാനാവുമെന്ന് വർഷാചരണ സന്ദേശത്തിൽ പറയുന്നു.  ദാരിദ്ര്യ നിർമാർജ്ജനം, തൊഴിൽലഭ്യത, തൊഴിലവസരങ്ങളുടെ വർധന, സമൂഹത്തിന്റെ ഐക്യവും കെട്ടുറപ്പും എന്നിവയിൽ സഹകരണ സ്ഥാപനങ്ങളുടെ പങ്ക്  വലുതാണെന്ന് ഈ വിലയിരുത്തൽ അടിവരയിടുന്നു. ഇനിയും നേടാൻകഴിഞ്ഞിട്ടില്ലാത്ത സഹസ്രാബ്ദ വികസനലക്ഷ്യങ്ങൾ (Millennium Development Goals) സാക്ഷാൽക്കരിയ്ക്കാൻ സഹകരണമേഖല ശക്തിപ്പെടണമെന്നും ഐക്യരാഷ്ട്രസഭ വിശ്വസിക്കുന്നു. **സഹകരണ പ്രസ്ഥാനങ്ങൾ ഒരു മെച്ചപ്പെട്ട ലോകം നിർമ്മിക്കുന്നു ** (Cooperative  Enterprises Build a Better World ) എന്നതാണ് വിഷയമായി  നിർദ്ദേശിച്ചിട്ടുള്ളത് . സഹകരണത്തെക്കുറിച്ച്   അവബോധമുണ്ടാക്കുക, സഹകരണം വളർത്തുക, അതിനു വേണ്ട നിയമങ്ങളും നയങ്ങളും രൂപീകരിക്കുക എന്നിവയായിരിക്കണം  ലക്ഷ്യങ്ങൾ.   
## സഹകരണപ്രസ്ഥാനം
സഹകരണം എന്നാ മഹത്തായ ആശയത്തിന്റെ പിതാവ്, റോബർട്ട്‌ ഒവാൻ ആണ്. പരസ്പര സഹായത്തിലൂടെ സാമൂഹ്യ പുരോഗതി എന്നാ ലക്ഷ്യത്തോടെ പത്തൊൻപതാം നൂറ്റാണ്ടിൽ ഇംഗ്ലണ്ടിലെ  ഒരു കൊച്ചു ഗ്രാമത്തിൽ നിന്നും ഉടലെടുത്ത ഈ എളിയ സംരംഭം ഇന്ന്  92 രാജ്യങ്ങളിലായി  100 കോടിയിലേറെ അംഗങ്ങളുള്ള പ്രസ്ഥാനമായി വളർന്നിരിക്കുകയാണ്. 

## അവലംബം
 
*മലയാളമനോരമ, കൊച്ചി  -  09 ജനുവരി  2012

വർഗ്ഗം:ഐക്യരാഷ്ട്രസഭ
വർഗ്ഗം:അന്താരാഷ്ട്ര വർഷാചരണങ്ങൾ
കെ.വി. രാമനാഥൻ

മലയാളത്തിലെ പ്രമുഖനായ ഒരു ബാല സാഹിത്യകാരനാണ് **കെ.വി. രാമനാഥൻ** (29 ആഗസ്റ്റ് 1932 - 10 ഏപ്രിൽ 2023). 1994 ൽ ബാലസാഹിത്യത്തിനുള്ള കേരള സാഹിത്യ അക്കാദമി എൻഡോവ്മെന്റ് പുരസ്കാരവും ബാലസാഹിത്യരംഗത്തെ സമഗ്ര സംഭാവനക്കുള്ള കേന്ദ്ര സാഹിത്യ അക്കാദമി പുരസ്കാരവും ലഭിച്ചിട്ടുണ്ട്.
## ജീവിതരേഖ
ലഘുചിത്രം|left|കെ വി രാമനാഥൻ കുട്ടികളോട് സംവദിക്കുന്നു.
തൃശൂർ ജില്ലയിലെ ഇരിങ്ങാലക്കുടയിൽ  1932 ൽ ജനിച്ചു. അദ്ധ്യാപകൻ ആയിരുന്നു. അമ്മ കൊച്ചുകുട്ടി അമ്മ. അച്‌ഛൻ മണമ്മൽ ശങ്കരമേനോൻ. ഇരിങ്ങാലക്കുട സംഗമേശ്വരവിലാസം എൽ.പി.സ്‌കൂൾ, ഗവ.ബോയ്‌സ്‌ ഹൈസ്‌കൂൾ, എറണാകുളം മഹാരാജാസ്‌ കോളജ്‌, തൃശൂർ ഗവ.ട്രെയിനിങ്ങ്‌ കോളേജ് എന്നിവിടങ്ങളിൽ വിദ്യാഭ്യാസം. 1951 മുതൽ ‘87 വരെ ഇരിങ്ങാലക്കുട നാഷണൽ ഹൈസ്‌കൂളിൽ അദ്ധ്യാപകനായും ഹെസ്‌മാസ്‌റ്ററായും സേവനമനുഷ്‌ഠിച്ചു. പ്രമുഖ ചലച്ചിത്ര പിന്നണിഗായകൻ പി. ജയചന്ദ്രൻ ഇദ്ദേഹത്തിന്റെ ശിഷ്യനായിരുന്നു.

ശങ്കറിന്റെ 'ചിൽഡ്രൻസ്‌ വേൾഡ്‌' തുടങ്ങി പല ഇംഗ്ലീഷ്‌ ആനുകാലികങ്ങളിലും കഥകൾ എഴുതിയിട്ടുണ്ട്‌. അപ്പുക്കുട്ടനും ഗോപിയും, കമാൻഡർ ഗോപി, ആമയും മുയലും, ഒരിക്കൽകൂടി എന്നീ ബാലസാഹിത്യഗ്രന്ഥങ്ങൾക്ക്‌ എസ്‌.പി.സി.എസ്‌. അവാർഡ്‌ ലഭിച്ചു. കൈരളി ചിൽഡ്രൻസ്‌ ബുക്‌ട്രസ്‌റ്റ്‌ അവാർഡ്‌ നേടിയ അത്ഭുതവാനരൻമാർ, ഭീമാസ്‌മാരക അവാർഡ്‌, കേരള സാഹിത്യ അക്കാദമി എൻഡോവ്‌മെന്റ്‌ അവാർഡ്‌ എന്നിവ ലഭിച്ച അത്ഭുതനീരാളി, സ്വർണത്തിന്റെ ചിരി, മുന്തിരിക്കുല, കണ്ണുനീർമുത്തുകൾ, വിഷവൃക്ഷം, മാന്ത്രികപ്പൂച്ച, കുട്ടികളുടെ ശാകുന്തളം, അജ്ഞാതലോകം, സ്വർണ്ണമുത്ത്‌ (ബാലസാഹിത്യം), പ്രവാഹങ്ങൾ, ചുവന്ന സന്ധ്യ (നോവലുകൾ), രാഗവും താളവും (ചെറുകഥാസമാഹാരം) അത്ഭുതവാനരൻമാർ എന്നിവയാണ്‌ ഇതരകൃതികൾ. ചെറുകഥയ്‌ക്കുളള സമസ്‌ത കേരള സാഹിത്യ പരിഷത്ത്‌ അവാർഡും ലഭിച്ചിട്ടുണ്ട്‌.

ഭാര്യ : രാധ,  മക്കൾ : രേണു, ഇന്ദുകല.

## കൃതികൾ

; ബാല സാഹിത്യം 
* അപ്പുക്കുട്ടനും ഗോപിയും 
* മാന്ത്രികപ്പൂച്ച
* കുട്ടികളുടെ ശാകുന്തളം 
* അത്ഭുതവാനരന്മാർ
* അത്ഭുതനീരാളി
* അദൃശ്യമനുഷ്യൻ
* ടാഗോർ കഥകൾ
* കുട്ടികൾക്ക് സ്നേഹപൂർവം
* കമാൻഡർ ഗോപി
* ആമയും മുയലും
* ഒരിക്കൽക്കൂടി
* വിഷവൃക്ഷം
* സ്വർണ്ണത്തിന്റെ ചിരി 
* കണ്ണീർമുത്തുകൾ
* കുഞ്ഞുറുമ്പും കുളക്കോഴിയും
; പഠനം
* മലയാള ബാലസാഹിത്യം‌ - ഉദ്ഭവവും വളർച്ചയും
; നോവൽ 
* പ്രവാഹങ്ങൾ
* ചുവന്ന സന്ധ്യ
; ചെറുകഥ
* രാഗവും താളവും
* കർമകാണ്ഡം
; ഓർമ്മക്കുറിപ്പുകൾ 
* ഓർമ്മയിലെ മണിമുഴക്കം 

## പുരസ്​കാരങ്ങൾ
*ബാലസാഹിത്യരംഗത്തെ സമഗ്ര സംഭാവനക്കുള്ള കേന്ദ്ര സാഹിത്യ അക്കാദമി പുരസ്കാരം (2014) 
*കേരള സാഹിത്യ അക്കാദമി എൻഡോവ്‌മെന്റ്‌ അവാർഡ് (അത്ഭുത നീരാളി -1994)
*കൈരളി ചിൽഡ്രൻസ്‌ ബുക്‌ട്രസ്‌റ്റ്‌ അവാർഡ്‌ 
*എസ്‌.പി.സി.എസ്‌. അവാർഡ്‌
* ചെറുകഥയ്‌ക്കുളള സമസ്‌ത കേരള സാഹിത്യ പരിഷത്ത്‌ അവാർഡ് 
* കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ട് ബാലസാഹിത്യരംഗത്തെ സമഗ്ര സംഭാവനക്കായി നൽകുന്ന സി..ജി.ശാന്തകുമാർ പുരസ്കാരം(2012)

## അവലംബം


വർഗ്ഗം:മലയാള ബാലസാഹിത്യകാരന്മാർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:കേന്ദ്ര സാഹിത്യ അക്കാദമിയുടെ ബാലസാഹിത്യ പുരസ്‌കാരം ലഭിച്ചവർ
അബ്ദുല്ല യൂസഫ് അലി

ഖുർആനിന്റെ ഇംഗ്ലീഷ് വിവർത്തനത്തിലൂടെ പ്രസിദ്ധനായ ഇസ്‌ലാമിക പണ്ഡിതനാണ് **ഹാഫിസ് അബ്ദുല്ല യൂസഫ് അലി**. (14 ഏപ്രിൽ 1872 – 10 ഡിസംബർ 1953). ഇന്ത്യക്കാരനായ യൂസഫലിയുടെ ഖുർആൻ വിവർത്തനം ഇംഗ്ലീഷ് ഭാഷക്കാർക്കിടയിൽ വ്യാപകമായി വായിക്കപ്പെടുന്ന ഒന്നാണ്.

ഗുജറാത്തിലെ സൂരത്തിൽ ഒരു സമ്പന്ന വ്യാപാര കുടുംബത്തിലെ ദാവൂദി ബോറ അംഗത്തിന്റെ മകനായി ജനനം. ചെറുപ്പത്തിൽ തന്നെ മതവിദ്യാഭ്യാസം നേടിയ അലി ഖുർആൻ മുഴുവനായും ഹൃദ്യസ്ഥമാക്കി. ഇംഗ്ലീഷും അറബിക്കും ഒഴുക്കോടെ സംസാരിക്കുമായിരുന്നു അദ്ദേഹം. യൂണിവേഴ്സിറ്റി ഓഫ് ലീഡ്സ് ഉൾപ്പെടെ നിരവധി യൂറോപ്പ്യൻ സർവകലാശാലകളിൽ അദ്ദേഹം വിദ്യാഭ്യാസം നേടി. ഖുർആൻ പഠനത്തിൽ ശ്രദ്ധകേന്ദ്രീകരിച്ച അദ്ദേഹം 1934-ൽ രചന ആരംഭിച്ച് 1938-ൽ പൂർത്തിയാക്കി പ്രസിദ്ധീകരിച്ച പ്രസിദ്ധ ഖുർആൻ വിവർത്തന ഗ്രന്ഥമാണ് "ദി ഹോളി ഖുർആൻ: ടെക്സ്റ്റ്, ട്രാൻസ്ലേഷൻ ആൻഡ് കമന്ററി". ലാഹോറിലെ മുഹമ്മദ് അഷ്റഫ് പബ്ലിഷേഴ്സ് ആണ് ഇതു പ്രസിദ്ധീകരിച്ചത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:1872-ൽ ജനിച്ചവർ
വർഗ്ഗം: 1953-ൽ മരിച്ചവർ
വർഗ്ഗം:ഏപ്രിൽ 14-ന് ജനിച്ചവർ
വർഗ്ഗം:ഡിസംബർ 10-ന് മരിച്ചവർ

വർഗ്ഗം:ഇസ്ലാമികപണ്ഡിതർ
വർഗ്ഗം:ഖുർ‌ആൻ വിവർത്തകർ
വർഗ്ഗം:ഇന്ത്യൻ ഇസ്മാഈലി മുസ്ലിങ്ങൾ
തമ്പി പയ്യപ്പിള്ളി

ഒരു ചവിട്ടുനാടക കലാകാരനാണ് **തമ്പി പയ്യപ്പിള്ളി**. മികച്ച നാടൻകലയ്ക്കായുള്ള കേരള സംഗീതനാടക അക്കാദമി പുരസ്കാരം 2012-ൽ ഇദ്ദേഹത്തിനു ലഭിച്ചു. 2017ലെ  കേരള ഫോക്‌ലോർ അക്കാദമി  ഫെലോഷിപ്പ് നേടി.

## ജീവിതരേഖ
എറണാകുളം ജില്ലയിലെ ഗോതുരുത്ത് പയ്യപ്പിള്ളി കുടുംബത്തിൽ പാപ്പുവിന്റെയും ത്രേസ്യാമ്മയുടെയും ആറുമക്കളിൽ ഇളയവനായി ജനിച്ചു. ചവിട്ടുനാടകത്തിൽ കാറൽസ്മാൻ രാജാവിനെയാണ് ഇദ്ദേഹം കൂടുതൽ അവതരിപ്പിച്ചിട്ടുള്ളത്. ഈ വേഷം തമ്പി 250 ഓളം വേദികളിൽ അവതരിപ്പിച്ചിട്ടുണ്ട്. 16-ആം വയസ്സിലാണ് തമ്പി ആദ്യമായി നാടകത്തിൽ അഭിനയിച്ചത്. *സത്യപാലൻ* എന്ന നാടകത്തിൽ താരോർ രാജാവിന്റെ ഭടനെയാണ് അദ്ദേഹം ആദ്യമായി അവതരിപ്പിച്ചത്. ഗോതുരുത്ത് ചവിട്ടുനാടക കലാസമിതിയുടെ മുഖ്യനടനും ആശാനുമായി പ്രവർത്തിക്കുന്ന ഇദ്ദേഹം ഓട്ടോ ഡ്രൈവറാണ്. ഭാര്യ:ആനി, മക്കൾ:നിബി, ബിനി.
## പുരസ്കാരങ്ങൾ
* 2017 ലെ കേരള ഫോക് ലോർ അക്കാദമി ഫെലോഷിപ്പ്
* കേരള സംഗീതനാടക അക്കാദമി പുരസ്കാരം
## അവലംബം

വർഗ്ഗം:ചവിട്ടുനാടക നടന്മാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:ഫോക്‌ലോർ അക്കാദമി ഫെല്ലോഷിപ്പ് ലഭിച്ചവർ
വർഗ്ഗം:നാടൻ കലകളുടെ അവതാരകർ
പള്ളുരുത്തി പുലവാണിഭം

എറണാകുളം ജില്ലയിലെ പള്ളുരുത്തിയിൽ എല്ലാ വർഷവും നടക്കുന്ന ചരിത്രപ്രാധാന്യമുള്ള ഒരു മേളയാണ് **പള്ളുരുത്തി പുലവാണിഭ മേള**. അധഃസ്ഥിത സമൂഹത്തിന് ക്ഷേത്രപ്രവേശനം നിഷേധിക്കപ്പെട്ടിരുന്ന കാലത്ത് കൊച്ചിരാജാവിന്റെ പ്രത്യേകമായ വിളംബരപ്രകാരം പള്ളുരുത്തി അഴകിയകാവ് ദേവീ ക്ഷേത്രത്തിൽ പ്രവേശനമനുവദിച്ചതിന്റെ ഓർമ്മപുതുക്കലാണ് ഇതിലൂടെ ആചരിക്കുന്നത്. ഈ വിളംബരത്തിലൂടെ അവർണർക്ക്‌ ക്ഷേത്രത്തിന്റെ വടക്കേനടതുറന്നു കൊടുത്തു. വർഷത്തിൽ ധനുമാസത്തിലെ അവസാന വ്യാഴാഴ്ചയായിരുന്നു പ്രവേശനം അനുവദിച്ചിരുന്നത്. അക്കാലത്ത് കൊച്ചി, മലബാർ, തിരുവിതാംകൂർ എന്നിവിടങ്ങളിൽ നിന്നും താഴ്ന്ന ജാതിക്കാർ തൊഴുവാനായി ദിവസങ്ങളോളം യാത്ര ചെയ്തു ഇവിടെ എത്തിച്ചേർന്നിരുന്നു. യാത്രാച്ചെലവുകൾക്കായി അവർ തങ്ങൾ നിർമ്മിച്ച ഉല്പന്നങ്ങൾ ക്ഷേത്ര പരിസരത്തെത്തി വിറ്റഴിച്ചിരുന്നു. എന്നാൽ സവർണ്ണരായവർ ഈ വാണിഭത്തെ *പുലവാണിഭം* എന്ന് ആക്ഷേപിച്ചു വിളിച്ചു. ഈ ആക്ഷേപം പിന്നീട് അവർണ്ണർ അംഗീകാരമായി കണ്ട് ധനുമാസത്തിലെ അവസാന വ്യാഴാഴ്ച എന്നും ഇതാചരിക്കുന്നു. 

നൂറ്റാണ്ടുകളായി ധനുമാസത്തിൽ അവസാനത്തെ വ്യാഴാഴ്ച അഴകിയകാവ് ക്ഷേത്രത്തിനു മുന്നിലായാണ്‌ പുലവാണിഭം നടക്കുന്നത്‌. ഈ മേളയ്ക്കായി കോട്ടയം, ആലപ്പുഴ, കൊല്ലം, പാലക്കാട്‌ ജില്ലകളിൽ നിന്നു വരെ വ്യാപാരം നടത്തുവാനും ഉല്പന്നങ്ങൾ വാങ്ങുവാനും ജനങ്ങൾ എത്തുന്നു. വാണിഭദിനത്തിന്റെ ദിനങ്ങൾക്കു മുൻപു തന്നെ കച്ചവടക്കാർ ഇവിടെ എത്തുകയും വാണിഭം കഴിഞ്ഞും ആഴ്ചകളോളം രാപകൽ മാറ്റമില്ലാതെ ഇവിടെ കച്ചവടം നടത്തുകയും ചെയ്യുന്നു. 

ലോഹ ഉൽപന്നങ്ങളായ, കത്തി, വാക്കത്തി, മൺവെട്ടി, വിവിധതരം പണിയായുധങ്ങൾ, നടീൽ വസ്തുക്കൾ, വിവിധയിനം ഭക്ഷ്യ വസ്തുക്കൾ കരിങ്കല്ല്‌ ഉൽപന്നങ്ങളായ ആട്ടുകല്ല്‌, അമ്മിക്കല്ല്‌, ഉരൽ, കൂടാതെ കുട്ട, വട്ടി, മുറം, പായ, മൺപാത്രങ്ങൾ എന്നിവ ഇവിടെ വിറ്റഴിക്കുന്നു. റോഡുഗതാഗതം ദുർബലമായിരുന്ന കാലത്ത് വിവിധ ദേശവാസികൾ തങ്ങളുടെ അദ്ധ്വാനഫലം തോണികൾ കൂട്ടിക്കെട്ടി ചങ്ങാടമുണ്ടാക്കി അതിൽ കയറ്റി ആഘോഷമായി ഇവിടെ എത്തിച്ചേർന്നിരുന്നെന്ന് ചരിത്രരേഖകൾ പറയുന്നു. 

## അവലംബം

വർഗ്ഗം:കേരളത്തിലെ കാർഷികമേളകൾ
വർഗ്ഗം:കേരളചരിത്രം
നരിമീൻ

പെർസിഡെ (Percidae) മത്സ്യകുടുംബത്തിൽപ്പെടുന്ന പോഷക സമൃദ്ധമായ ഒരു വളർത്തുമത്സ്യമാണ് **നരിമീൻ അഥവാ കാളാഞ്ചി**. ശാസ്ത്രനാമം **ലാറ്റെസ് കാൽക്കാരിഫെർ** (Lates calcarifer). ഒരു ഉത്തമഭക്ഷ്യ മത്സ്യമായ നരിമീൻ  **നായർമീൻ, കാളാഞ്ചി** എന്നീ പേരുകളിലും അറിയപ്പെടുന്നു. ഒമേഗാ 3 ഫാറ്റി ആസിഡ്, പ്രോട്ടീൻ, വിറ്റാമിനുകൾ എന്നിവയാൽ സമ്പുഷ്ടമാണ് ആരോഗ്യകരമായ ഈ മത്സ്യം.

## ആവാസം

പാകിസ്താൻ, ശ്രീലങ്ക, മലയ, തായ്‌ലാൻഡ്, വിയറ്റ്നാം, ഫിലിപ്പീൻസ്, ഇന്തോനേഷ്യ, ആസ്ട്രേലിയ തുടങ്ങിയ രാജ്യങ്ങളുടെ സമുദ്രതീരങ്ങളിലാണ് നരിമീനിനെ സാധാരണ കണ്ടുവരുന്നത്. കായലുകളും നദീമുഖങ്ങളുമാണ് ഇഷ്ടവാസസ്ഥലം. ഇരതേടി നദീമുഖങ്ങളിൽനിന്ന് നദികളിലേക്ക് 100 കി.മീ. ദൂരംവരെ ഇവ സഞ്ചരിക്കാറുണ്ട്. ശുദ്ധജലത്തിലും ലവണജലത്തിലും ജീവിക്കാൻ കഴിവുള്ളവയാണ് ഇവ.

## ശരീരഘടന

മുതുകുഭാഗത്തിന് പച്ചയോ, ചാരനിറമോ ആയിരിക്കും; വയർഭാഗം വെള്ളിനിറവും. ശരീരത്തിൽ അവിടവിടെ മഞ്ഞപ്പൊട്ടുകളും മുതുകിനു മുൻഭാഗത്തായി വെളുത്ത പാളികളും കാണപ്പെടാറുണ്ട്. ശരീരത്തിന് പൊതുവേ ദീർഘാകൃതിയാണ്. ശരീരത്തിന്റെ പാർശ്വഭാഗം പതിഞ്ഞിരിക്കുന്നു. വായ, മോന്തയിൽ കുറുകേ കീറിയതുപോലെയാണ്. കീഴ്ത്താടി മുമ്പോട്ടു തള്ളിയിരിക്കും. വായ്ക്കകത്ത് ധാരാളം പല്ലുകളുണ്ട്. ആദ്യത്തെ മുതുച്ചിറകിൽ മൂർച്ചയുള്ള ഏഴോ-എട്ടോ മുള്ളുകളും ഗുദച്ചിറകിൽ മൂർച്ചയുള്ള മൂന്നു മുള്ളുകളുമുണ്ട്. ചെതുമ്പലുകൾ താരതമ്യേന വലിപ്പം കൂടിയതാണ്. പാർശ്വരേഖയിൽ 52-61 ചെതുമ്പലുകളാണ് സാധാരണയായി കാണപ്പെടുന്നത്. നരിമീൻ 170 സെ.മീ. നീളത്തിൽ വളരും. ശുദ്ധജലതടാകങ്ങളിലാണ് ഇവ വളരുന്നത്.

## ഭക്ഷണരീതി

ഭക്ഷണത്തിൽ 75 ശതമാനവും ചെറിയ മത്സ്യങ്ങളും ചെമ്മീനുകളുമാണ്. ജലത്തിലെ ഒച്ചുകളെയും ഇവ ഭക്ഷിക്കുന്നു. മള്ളറ്റുകൾ, പൂമീൻ, പൂവൻ മത്സ്യം, നെതോലി, തിലാപ്പിയ തുടങ്ങി നദീമുഖങ്ങളിൽ കാണുന്ന നിരവധി മത്സ്യങ്ങളെയും നരിമീൻ ഭക്ഷിക്കും. തിലാപ്പിയ, ഗപ്പി പോലെയുള്ള വളർത്തു മത്സ്യങ്ങളെ ഇവയുടെ തീറ്റ ആവശ്യത്തിനായി മത്സ്യ കൃഷി ചെയ്യുന്നവർ വളർത്താറുണ്ട്.

## പ്രജനനം‌

നരിമീനുകൾ ശീതകാലത്ത് നദീമുഖങ്ങളോടടുത്ത കായൽത്തീരങ്ങളിലും ആയിരിക്കാം പ്രജനനം നടത്തുന്നതെന്ന് കരുതപ്പെടുന്നു. തിരുത, കരിമീൻ, പൂമീൻ, കാർപ്പുകൾ, തിലാപ്പിയ തുടങ്ങിയ മത്സ്യങ്ങളോടൊപ്പം നരിമീനുകളെ വളർത്താറില്ല. ഇവ അതിനെ ആഹാരമാക്കുന്നതാണ്. രുചിയുള്ള നരിമീനുകൾ പോഷകമൂല്യമേറിയതുമാണ്.

## പോഷകമൂല്യം

ഇതിന്റെ 100 ഗ്രാം മാംസത്തിൽ

* പ്രോട്ടീൻ/മാംസ്യം : 19.2 മുതൽ 32 g വരെ (14.8 ശ.മാ.)

* കൊഴുപ്പ് : 1.2 - 5.3 g (2.8 ശ.മാ.)

* സോഡിയം : 45–85 mg 

* വിറ്റാമിൻ A : 35 mg

* വിറ്റാമിൻ B6 : 1 mg 

* വിറ്റാമിൻ B12 : 0.4 mg

* വിറ്റാമിൻ സി : 0.3 mg 

* വിറ്റാമിൻ ഡി : 10–15 mg.

## അവലംബം

## പുറംകണ്ണികൾ
* Barramundi 
* Barramundi: Facts, Discussion Forum, and Encyclopedia Article
* Barramundi 
* Barramundi farming (SA)

വർഗ്ഗം:മത്സ്യങ്ങൾ
നരിവെങ്കായം

അസ്പരാഗേസീ (Asparagaceae) സസ്യകുടുംബത്തിൽപ്പെടുന്ന ഓഷധസസ്യമാണ് **നരിവെങ്കായം**. . കാടുകളിൽ സാധാരണയായി കാണപ്പെടുന്നതുകൊണ്ട് കാട്ടുള്ളി എന്നും ഇത് അറിയപ്പെടുന്നു. ആകർഷകമായ പുഷ്പങ്ങളുള്ളതിനാൽ ഇത് പൂന്തോട്ടങ്ങളിൽ നട്ടുവളർത്താറുണ്ട്.

## ബഹുവർഷി സസ്യം

75 സെ.മീറ്ററോളം ഉയരത്തിൽ വളരുന്ന ബഹുവർഷി സസ്യമാണ് നരിവെങ്കായം. വർഷംതോറും സസ്യത്തിന്റെ മണ്ണിനുമുകളിലുള്ള ഭാഗങ്ങൾ നശിച്ചുപോകുമെങ്കിലും പ്രകന്ദം മണ്ണിനടിയിൽ നിലനിൽക്കും, വർഷകാലാരംഭത്തോടെ പ്രകന്ദത്തിൽനിന്ന് വായവഭാഗം മുളച്ചുപൊങ്ങുന്നു. അണ്ഡാകൃതിയിലുള്ള പ്രകന്ദത്തിന് 5 മുതൽ10 സെ.മീ.വരെ വ്യാസമുണ്ടായിരിക്കും. രൂക്ഷഗന്ധമുള്ള പ്രകന്ദത്തിന് വെള്ളയോ വിളറിയ മഞ്ഞയോ നിറമാണ്. ഇലകൾക്ക് 10 മുതൽ 30 സെ.മീ. വരെ നീളവും 1.5 മുതൽ 3 സെ.മീ. വരെ വീതിയുമുണ്ട്. ഇലകൾ ദീർഘാകാരമാണ്. അഗ്രം കൂർത്തിരിക്കുന്നു. പുഷ്പമഞ്ജരിക്ക് 15 മുതൽ 32 സെ.മീ. വരെ നീളമുണ്ടായിരിക്കും. പുഷ്പവൃന്തം 2 മുതൽ 4 സെ.മീ. വരെ നീളമുള്ളതാണ്. ഇളം തവിട്ടുനിറത്തിലുള്ള പുഷ്പങ്ങൾ കീഴോട്ട് തൂങ്ങിക്കിടക്കുന്നു. ആറ് കേസരങ്ങളുണ്ട്. അണ്ഡാശയത്തിന് മൂന്ന് അറകളാണുള്ളത്. രണ്ടറ്റവും നേർത്തുകൂർത്തിരിക്കുന്ന കായ 1.5 മുതൽ 2 സെ.മീ. വരെ നീളമുള്ളതാണ്. വിത്തുകൾക്ക് ആറ് മി.മീ. നീളവും മൂന്ന് മി.മീ. വീതിയുമുണ്ട്. വിത്തുകൾ പരന്നതും കറുപ്പുനിറത്തിലുള്ളതുമാണ്.

## രസാദി ഗുണങ്ങൾ
രസം			:കടു, തിക്തം

ഗുണം		:തീക്ഷ്ണം, ലഘു

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
ബൾബ്

## ഔഷധമൂല്യം

നരിവെങ്കായത്തിന്റെ പ്രകന്ദത്തിൽ സില്ലിപിക്രിൻ, സില്ലിടോക്സിൻ എന്നീ തിക്തപദാർഥങ്ങൾ അടങ്ങിയിരിക്കുന്നു. ഇതിൽ സില്ലാറെൻ-എ (Scillaren-A) സില്ലാറെൻ-ബി എന്നീ സ്ഫടിക രൂപത്തിലുള്ള ഗ്ലൂക്കോസൗഡും അടങ്ങിയിട്ടുണ്ട്. ഒരു വർഷത്തിലധികം പഴക്കമുള്ള പ്രകന്ദം ഔഷധമായി സാധാരണ ഉപയോഗിക്കാറില്ല.

പ്രകന്ദത്തിന് അണുനാശകശക്തിയുണ്ട്. ഇത് കൃമികളെ നശിപ്പിക്കുന്നു. ചർമരോഗങ്ങൾ, ഉദരക്കൃമി, മൂത്രാശയരോഗങ്ങൾ, ജലദോഷം, ശ്വാസകോശരോഗങ്ങൾ എന്നിവയെ ശമിപ്പിക്കും. ഇതിന് ഹൃദയത്തെ ഉത്തേജിപ്പിക്കാനുള്ള ശേഷിയുണ്ട്. നിശ്ചിത മാത്രയിൽ കൂടുതൽ ഉപയോഗിക്കുന്നത് വിഷസ്വഭാവമുളവാക്കും.

## ഉപയോഗം

പ്രകന്ദം ചതച്ച് അല്പം ചൂടാക്കി ശരീരവേദനയുള്ള ഭാഗങ്ങളിൽ പുരട്ടിയാൽ വേദനയും നീരും മാറും. കാല്പാദം വിണ്ടുകീറുന്നതും മഴക്കാലത്ത് വിരലുകൾക്കിടയിലുണ്ടാകുന്ന വളംകടിയും ശമിക്കുന്നതിന് ഇത് ചതച്ച് ചൂടാക്കി വച്ചുകൊടുക്കാറുണ്ട്. ശ്വാസകോശരോഗങ്ങൾ, കാല്പാദങ്ങളിൽ നീര് മുതലായവയ്ക്ക് ഇതിന്റെ നീര് 30 തുള്ളി വീതം ദിവസവും സേവിക്കുന്നത് രോഗശമനമുണ്ടാക്കും. പഴകിയ കാസശ്വാസരോഗങ്ങൾക്കും ഇത് നല്ല ഔഷധമാണ്. ശരീരത്തിലുണ്ടാകുന്ന അരിമ്പാറ നശിപ്പിക്കാൻ കാട്ടുള്ളിനീര് പതിവായി ലേപനം ചെയ്താൽ മതി.
## ഇതുകൂടികാണുക
*ഔഷധസസ്യങ്ങളുടെ പട്ടിക

## പുറംകണ്ണികൾ
*http://www.home-remedies-guide.com/herbs/indian-squill.htm 
*http://delta-intkey.com/angio/www/liliacea.htm 
*http://plants.montara.com/ListPages/FamPages/Lilia1.html
## അവലംബം


വർഗ്ഗം:ഔഷധസസ്യങ്ങൾ
അംഭി

സിന്ധുനദിക്കും ഝലംനദിക്കും മധ്യേ സ്ഥിതി ചെയ്തിരുന്ന തക്ഷശിലയിലെ രാജാവ് ആയിരുന്നു **അംഭി**. ഗ്രീക്കുകാർ അദ്ദേഹത്തെ വിളിച്ചിരുന്നത് "താക്സിൽസ്" അല്ലെങ്കിൽ "താക്സിലാസ്" എന്നായിരുന്നു. അംഭി, തന്റെ അച്ഛനായ അംഭിരാജിനുശേഷമാണ് അധികാരത്തിലേറിയത്. ബി.സി. 327-ൽ അലക്സാണ്ടർ ഇന്ത്യാ ആക്രമണത്തിനു പുറപ്പെട്ടപ്പോൾ അദ്ദേഹത്തിന്റെ മേല്കോയ്മ അംഗീകരിച്ച ആദ്യത്തെ രാജാവായിരുന്നു അംഭി. തന്റെ അധികാരം ഉറപ്പിക്കുന്നതിനു ഝലം രാജ്യത്തെ രാജാവായ പോറസിനെ തോല്പിക്കേണ്ടത് ആവശ്യമാണെന്നു കണ്ട അംഭി അലക്സാണ്ടറുടെ സഹായം തേടി. അംഭി വൻപിച്ച സമ്മാനങ്ങൾ അലക്സാണ്ടർക്ക് അയച്ചുകൊടുത്തു. ബി.സി. 326-ഫെ. ൽ സിന്ധുനദി കടന്ന് ഇന്ത്യയിലേക്കു പ്രവേശിച്ച അലക്സാണ്ടറെ എതിരേറ്റത് അംഭിയും അദ്ദേഹത്തിന്റെ 5,000 പേരടങ്ങിയ സൈന്യങ്ങളുമായിരുന്നു. അലക്സാണ്ടർ അംഭിയുടെ കീഴടങ്ങൽ സ്വീകരിക്കുകയും ഝലം രാജാവായ പോറസിനെതിരായി സൈന്യത്തെ നയിക്കുകയും ചെയ്തു. ഝലം നദിയുടെ അതിർത്തിയിൽ വച്ചുണ്ടായ യുദ്ധത്തിൽ ധീരനായ പോറസിനെതിരായി അംഭി അലക്സാണ്ടറെ സഹായിച്ചു. അലക്സാണ്ടറും പോറസും തമ്മിൽ നടത്തിയ ഹൈഡാസ്പസ് യുദ്ധത്തിൽ പോറസ് തോറ്റു. പിന്നീട് അലക്സാണ്ടർ മാസിഡോണിയയിലേക്കു തിരികെപ്പോകുമ്പോൾ തക്ഷശില അംഭിയെത്തന്നെ തിരികെ ഏല്പിച്ചു. ഇന്ത്യയുടെ ചരിത്രത്തിലാദ്യമായി ഒരു വിദേശശത്രുവിനെ ഇന്ത്യയിലേക്കു ക്ഷണിച്ചത് അംഭിയായിരുന്നു.

## അവലംബം
താലീസപത്രാദിവടകം

ഗുളികരൂപത്തിൽ തയ്യാറാക്കുന്ന ഒരു ആയുർവേദ ഔഷധം ആണ് **താലീസപത്രാദിവടകം**. വാത കഫ പ്രധാനമായ ഗ്രഹണിക്കും ഛർദി, നെഞ്ചുവേദന, പുറം വേദന, ജ്വരം, ശോഥം, അർശസ്, പീനസം, ശ്വാസകോശരോഗങ്ങൾ തുടങ്ങിയ അസുഖങ്ങൾക്കും താലീസപത്രാദിവടകം നിർദ്ദേശിക്കാറുണ്ട്.

## ഉണ്ടാക്കുന്ന രീതി
താലീസപത്രം, അത്തിതിപ്പലി, കുരുമുളക് ഇവ 60 ഗ്രാം വീതം; തിപ്പലി, കാട്ടുതിപ്പലിവേര് ഇവ 120 ഗ്രാം വീതം; ചുക്ക് 180 ഗ്രാം, ഏലത്തരി, ഇലവർങം, പച്ചില, നാഗപ്പൂവ്, രാമച്ചം എന്നിവ 15 ഗ്രാം വീതം എടുത്ത് പൊടിച്ച് ചൂർണമാക്കി 20-25 ഗ്രാം ശർക്കര പാവു കാച്ചിയതിൽ ചേർത്ത് ഇളക്കി വടക രൂപത്തിലാക്കിയാണ് പതിവായി സേവിക്കേണ്ടത്. 

## ഉപയോഗിക്കുന്ന വിധം
യൂഷം (പരിപ്പു വേവിച്ച് ഊറ്റിയെടുത്തത്), മാംസരസം, മദ്യം, അരിഷ്ടം, തൈരിൻ വെള്ളം, പൊടിയരിക്കഞ്ഞി വെള്ളം, പാല് എന്നിവയിലേതെങ്കിലും അനുപാനമായി ഉപയോഗിക്കാം. മലബന്ധമുള്ളവർക്ക് ഈ ചേരുവയിൽ ചുക്കിനു പകരം അത്രയും അളവ് കടുക്കാത്തോടു ചേർക്കേണ്ടതാണ്.

വർഗ്ഗം:ആയുർവേദൗഷധങ്ങൾ
തൊട്ടുകളി

**തൊട്ടുകളി** എന്നത് ഒരു നാടൻ കളി ആണ്. കേരളത്തിൽ പല തരത്തിലുള്ള 'തൊട്ടുകളി'കൾ നിലവിലുണ്ട്. അത്തള പിത്തള തവളാച്ചി ഇതേ പോലുള്ള മറ്റൊരു കളിയാണ്. 

## കളിക്കുന്ന രീതി
ഉത്തരകേരളത്തിൽ പെൺകുട്ടികൾ സംഘമായി ചേർന്ന് വട്ടത്തിലിരുന്ന് കളിക്കുന്ന കളിയാണ് തൊട്ടുകളി. ഒരു കുട്ടിയൊഴിച്ചുള്ളവരെല്ലാം കൈപ്പടങ്ങൾ മലർത്തി നിലത്തുവയ്ക്കും. കൈ വയ്ക്കാത്ത കുട്ടി തന്റെ കൈ ചുരുട്ടിപ്പിടിച്ചുകൊണ്ട് 'അത്തളി-ഇത്തളി-പറങ്കിത്താളി-സിറ്റുമ-സിറ്റുമ-സ' എന്നു പാടിക്കൊണ്ട് മറ്റു കുട്ടികളുടെ കൈപ്പടങ്ങളിൽ കുത്തും. 'സ' പറഞ്ഞുകൊണ്ടുള്ള കുത്തുകൊള്ളുന്നയാൾ കൈപ്പടം കമഴ്ത്തണം. ഒരു ചുറ്റു കഴിഞ്ഞ് പിന്നെയും അതേ കയ്യിൽ കുത്തു കിട്ടിയാൽ ആ കൈ പിൻവലിക്കണം. ഇങ്ങനെ രണ്ടുകയ്യും പിൻവലിക്കുന്ന ആൾ കളിയിൽ നിന്നു പിന്മാറണം. അവസാനം ബാക്കിയാകുന്ന ആൾ 'കാക്ക'ആകും. കാക്കയ്ക്കു പിടികൊടുക്കാതെ മറ്റുള്ളവർ ഓടും. അവരെ തൊടുവാനായുള്ള കാക്കയുടെ ഓട്ടമാണ് കളിയുടെ അടുത്ത ഘട്ടം.
'കാക്ക' എന്ന പേര് തെക്കൻ കേരളത്തിലെ തൊട്ടുകളിയിലില്ല. വായ്ത്താരി പറഞ്ഞോ, ഒന്നേ രണ്ടേ എന്ന് എണ്ണിയോ ഓരോരുത്തരെയായി പുറത്താക്കിയശേഷം പുറത്താകാതെ നില്ക്കുന്ന ആൾ മറ്റുള്ളവരെ തൊടാൻവേണ്ടി ശ്രമിക്കുക എന്നതാണ് അവിടത്തെ രീതി.
ഒരു കാൽ മടക്കിവച്ചു ചാടിക്കൊണ്ട് മറ്റുള്ളവരെ തൊടാനായി ശ്രമിക്കുന്ന തരം തൊട്ടുകളിയും തെക്കൻ കേരളത്തിലുണ്ട്. ഇതിന് കൊന്നിത്തൊട്ടുകളി എന്നാണ് പറയുന്നത്.
തൊട്ടുകളി മൈതാനത്തിലും പറമ്പിലുമെന്നപോലെ കുളത്തിലും മറ്റും കളിക്കുന്ന പതിവും തെക്കൻ കേരളത്തിലുണ്ട്. മുങ്ങിയും നീന്തിയും തൊടാൻ വരുന്നയാളിൽനിന്ന് മാറിമാറിപ്പോവുകയാണ് ഇതിൽ ചെയ്യുന്നത്.
## റഫറൻസുകൾ

## കുറിപ്പുകൾ
 

വിഭാഗം:കേരളത്തിലെ നാടൻകളികൾ
വർഗ്ഗം:അവലംബം ഇല്ലാത്ത താളുകൾ
അടി (ഏകകം)

ബ്രിട്ടിഷ് സിസ്റ്റം അഥവാ ഫുട് -പൗണ്ട്-സെക്കൻഡ് (FPS) സിസ്റ്റത്തിൽ നീളത്തിന്റെ അടിസ്ഥാന ഏകകം ആണ് **അടി** . ഇന്നത്തെ അന്താരാഷ്ട്ര SI സംവിധാനവുമായി താരതമ്യപ്പെടുത്തിയാൽ 0.3048 മീ. ആണ് ഒരടി. എന്നാൽ യു.എസ്. സർവേ വിഭാഗം ഉപയോഗപ്പെടുത്തുന്ന 'അടി' മേൽപ്പറഞ്ഞ 'അടി'യെ അപേക്ഷിച്ച് 610 നാനോമീറ്റർ ദൈർഘ്യമേറിയതാണ്.
## ചരിത്രം
മനുഷ്യന്റെ കാല്പാദത്തിന്റെ ദൈർഘ്യത്തെ അടിസ്ഥാനമാക്കി നിർവചിക്കപ്പെട്ടിരുന്ന അടി സുമേറിയൻ സംസ്കാര കാലത്താണ് പ്രാബല്യത്തിൽ വന്നത്. തുടർന്ന് ഗ്രീക്, റോമൻ സംസ്കാരങ്ങളിലും ഇതിന് അംഗീകാരം ലഭിച്ചു. ബ്രിട്ടനിൽ 'അടി' എന്ന ഏകകം വ്യാപകമാക്കിയത് ഹെന്റി ഒന്നാമൻ രാജാവാണ്. അദ്ദേഹത്തിന്റെ കാല്പാദത്തിന്റെ നീളം ഒരടിയായി നിർവചിക്കപ്പെട്ടിരുന്നു. ഇന്നത്തെ അന്താരാഷ്ട്ര SI സംവിധാനവുമായി താരതമ്യപ്പെടുത്തിയാൽ 0.3048 മീ. ആണ് ഒരടി. എന്നാൽ യു.എസ്. സർവേ വിഭാഗം ഉപയോഗപ്പെടുത്തുന്ന 'അടി' മേൽപ്പറഞ്ഞ 'അടി'യെ അപേക്ഷിച്ച് 610 നാനോമീറ്റർ ദൈർഘ്യമേറിയതാണ്.

വർഗ്ഗം:നീളത്തിന്റെ ഏകകങ്ങൾ
ആനകം

വലിയ ഒരുതരം ചെണ്ട ആണ് **ആനകം**. നഗരാവ് എന്നും തപ്പട്ട എന്നും ഇതിനു പേരുണ്ട്. ഇത് മംഗളകർമാനുഷ്ഠാനങ്ങളോട് അനുബന്ധിച്ച് ഉപയോഗിക്കുന്നു. പടഹധ്വനി മുഴക്കുന്നതിനും ആനകം ഉപയോഗിച്ചിരുന്നു. സൈനികരെ ഉത്തേജിപ്പിക്കാനുള്ള കഴിവ് ഇതിന്റെ ശബ്ദത്തിനുണ്ടെന്നു കരുതപ്പെടുന്നു. ഇതിന്റെ ഒരുവശത്തുമാത്രം അടിച്ചാണ് ശബ്ദം ഉണ്ടാക്കുന്നത്. 

വർഗ്ഗം:സംഗീതോപകരണങ്ങൾ
ഫോബോസ് ഗ്രണ്ട്

റഷ്യൻ ചൈനീസ് സംയുക്ത സംരംഭമായ **ഫോബോസ്-ഗ്രണ്ട്**  ചൊവ്വയുടെ ഉപഗ്രഹമായ ഫോബോസിൽ നിന്നും സാമ്പിളുകൾ ശേഖരിക്കാൻ വേണ്ടി വിക്ഷേപിച്ച ദൌത്യ പേടകമാണു്.
നിലവിൽ പ്രവർത്തനം നിലച്ചു് ഭൂമിയിലേക്കു് പതിച്ചുകൊണ്ടിരിക്കുകയാണു്. 2011 നവംബർ 8-നു് കസാഖിസ്ഥാനിലെ ബൈക്കനൂർ വിക്ഷേപണ കേന്ദ്രത്തിൽ നിന്നാണു് 13-ടൺ ഭാരമുള്ള പേടകം വിക്ഷേപിച്ചതു്.
ചൊവ്വയുടെ ഉപഗ്രഹമായ ഫോബോസ് ലക്ഷ്യമാക്കി കുതിച്ചുയർന്ന പേടകം 345 കിലോമീറ്റർ ഉയരത്തിലെ താല്ക്കാലിക ഭ്രമണപഥത്തിലെത്തിയശേഷം തകരാറിലായി. തുടർന്നു് സന്ദേശങ്ങൾ സ്വീകരിക്കാതിരിക്കുകയും
ഭൂമിയുമായുള്ള ബന്ധം നഷ്ടമാവുകയും ചെയ്തു.
## അവലംബം
*http://www.deshabhimani.com/newscontent.php?id=105766
	

വർഗ്ഗം:കൃത്രിമോപഗ്രഹങ്ങൾ
സെന്റ്‌ ജോർജ്ജ് ചർച്ച് പുത്തൻപള്ളി

രണ്ട് നൂറ്റാണ്ടിൽ ഏറെ പഴക്കമുള്ള വരാപ്പുഴയിലെ  ക്രിസ്ത്യൻ ദേവാലയം. എ ഡി 1778 ൽ വരാപ്പുഴയിലെ പുത്തൻപള്ളിയിൽ സ്ഥാപിതമായി  . പോർച്ചുഗീസ് - ഗോത്തിക്ക്  മാതൃകയിൽ ആണ് നിർമ്മാണം . 2001 മുതൽ പള്ളിയുടെ മേൽനോട്ടം മുഴുവനായും പുരാവസ്തു വകുപ്പിന്റെ കീഴിൽ ആണ് . പുരാവസ്തു വകുപ്പിന്റെ സംരക്ഷിത സ്മാരകങ്ങളുടെ പട്ടികയിൽ പെടുന്നു

വർഗ്ഗം:എറണാകുളം ജില്ലയിലെ ക്രിസ്ത്യൻ പള്ളികൾ
വെടി (തമിഴ് ചലച്ചിത്രം)

പ്രഭുദേവ സംവിധാനം ചെയ്ത് വിശാൽ ,സമീരാ റെഡ്ഡി എന്നിവർ പ്രധാന വേഷങ്ങൾ അഭിനയിച്ച് 2011 സെപ്റ്റംബർ 30ന് പുറത്തിറങ്ങിയ തമിഴ് ചലച്ചിത്രമാണ് **വെടി**. സൌര്യം എന്ന 2008ൽ പുറത്തിറങ്ങിയ തെലുഗു ചലച്ചിത്രത്തിന്റെ പുനരാവിഷ്കാരമാണ് വെടി .
## പുറത്തേക്കുള്ള കണ്ണികൾ
* 
*Vedi Trailers Sulekha Retrieved on 2011-09-27

വർഗ്ഗം:2011-ൽ പുറത്തിറങ്ങിയ തമിഴ് ചലച്ചിത്രങ്ങൾ
തലപ്പലം

കോട്ടയം ജില്ലയിൽ, മീനച്ചിൽ താലൂക്കിൽ തലപ്പലം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **തലപ്പലം**. 

## പേരിനു പിന്നിൽ
പശ്ചിമഘട്ടത്തിലെ ഇടനാട് മേഖലയിൽ ഉൾപ്പെടുന്ന ഒരു കാർഷിക ഗ്രാമമാണ് തലപ്പുലം. 'തല' ശബ്ദം പ്രാധാന്യത്തേയും 'പുലം' എന്നത് മേച്ചിൽപ്പുറം, കൃഷിയിടം എന്നിവയേയും സൂചിപ്പിക്കുന്നു. മുൻകാലത്ത് ഈ പ്രദേശത്തിനുണ്ടായിരുന്ന കാർഷിക പ്രാധാന്യത്തെയാണ് ഗ്രാമനാമം വ്യക്തമാക്കുന്നത്. 

## പ്രശസ്തി
കലാസാംസ്കാരിക രംഗങ്ങളിൽ ശ്രദ്ധേയമായ സംഭാവനകൾ നൽകിയ നിരവധി വ്യക്തികൾക്ക് തലപ്പുലം ജന്മം നൽകിയിട്ടുണ്ട്. ശ്രീയേശു വിജയം മഹാകാവ്യത്തിന്റെ കർത്താവും പാലായിൽ നിന്നു പ്രസിദ്ധീകരിച്ചിരുന്ന വിജ്ഞാന രത്നാകരം (1913) മാസികയുടെ പത്രാധിപരുമായിരുന്ന കട്ടക്കയം ചെറിയാൻ മാപ്പിളയുടെ ജന്മദേശം തലപ്പുലമാണ്. 

## അവലംബങ്ങൾ

വർഗ്ഗം:കോട്ടയം ജില്ലയിലെ ഗ്രാമങ്ങൾ
ഡോർസെറ്റ്

തെക്കു പടിഞ്ഞാറൻ ഇംഗ്ളണ്ടിലെ ഒരു കൗണ്ടി ആണ് **ഡോർസെറ്റ്**. മുൻ വെസെക്സ് സാമ്രാജ്യത്തിന്റെ ആസ്ഥാനമായിരുന്ന ഡോർസെറ്റ് ഇംഗ്ളണ്ടിന്റെ ദക്ഷിണതീരത്താണ് സ്ഥിതിചെയ്യുന്നത്. വിസ്തൃതി: 2,655 ച.കി.മീ.; ആസ്ഥാനം: ഡാർ ചെസ്റ്റർ. ഇംഗ്ളീഷ് ചാനലിന് അഭിമുഖമായി സ്ഥിതിചെയ്യുന്ന ഡോർസെറ്റിന്റെ തീരദേശത്തിന് 137 കി.മീ. ദൈർഘ്യമുണ്ട്. 58 കി.മീറ്ററോളം ഉള്ളിലേക്കു വ്യാപിച്ചുകിടക്കുന്ന ഈ കൗണ്ടിയുടെ വ.കി. വിൽറ്റ്ഷയറും, കി.ഹാംഷയറും പ.ഡവോൺ, സമർസെറ്റ് എന്നിവയും സ്ഥിതിചെയ്യുന്നു.

## ഭൂപ്രകൃതി
നിരവധി കുന്നിൻപ്രദേശങ്ങളും താഴ് വരകളും നദികളും ഉൾപ്പെടുന്ന ഡോർസെറ്റിന്റെ ഭൂപ്രകൃതി തികച്ചും വൈവിധ്യമാർന്നതാണ്. സ്റ്റൗർ ആണ് മുഖ്യ നദി.
പൊതുവേ വരണ്ട കാലാവസ്ഥ അനുഭവപ്പെടുന്ന ഡോർസെറ്റിലെ അന്തരീക്ഷം സദാ പ്രസന്നമാണ്. വർഷപാതത്തിന്റെ ശരാശരി തോത് 890 മി.മീറ്ററാണ്; വാർഷിക ശരാശരി താപനില 13°C-നും 15°C-നും മധ്യേയും.

## വരുമാനമാർഗങ്ങൾ
കാലിവളർത്തലിനു മുൻതൂക്കമുള്ള കാർഷികവൃത്തിയാണ് ഡോർസെറ്റിലെ പരമ്പരാഗത ഉപജീവനമാർഗം. മേച്ചിൽപ്പുറങ്ങളൊഴിച്ചുള്ള കൃഷിയിടങ്ങളിൽ ബാർലി തുടങ്ങിയ ധാന്യവിളകൾ ഉത്പാദിപ്പിക്കുന്നു. കാർഷിക വരുമാനത്തിന്റെ ഏറിയപങ്കും ഗവ്യോത്പന്നങ്ങളിൽനിന്നാണ് ലഭിക്കുന്നത്. മത്സ്യം വളർത്തലും വ്യാപകമായുണ്ട്. കൗണ്ടിയുടെ ഉപദ്വീപീയ ഭാഗമായ പർബൈക്കിൽനിന്നു മാർബിളും ഇതരനിർമ്മാണ ശിലകളും വാണിജ്യാടിസ്ഥാനത്തിൽ ഖനനം ചെയ്യപ്പെടുന്നു.
## ലോകഭൂപടത്തിൽ
1950-കളുടെ അവസാനത്തോടെ ഇവിടെ എണ്ണനിക്ഷേപം കണ്ടെത്തി. പശ്ചിമയൂറോപ്പിൽ വൻകരഭാഗത്തെ ഏറ്റവും വലിയ എണ്ണപ്പാടമായ വൈറ്റിച്ച് 1979-ൽ ഉത്പാദനം ആരംഭിച്ചു. 1980-കളിൽ ഡോർസെറ്റ് ഒരു ധനകാര്യ-ഇൻഷ്വറൻസ് കേന്ദ്രമായി വികസിച്ചു. ബോൺമത്പൂളിലേക്ക് ആസ്ഥാനം മാറ്റിയതോടെയാണ് ഈ വികസനം സാധ്യമായത്. കളിമൺപാത്രങ്ങൾ, ഇലക്ട്രോണിക് സാമഗ്രികൾ, സംസ്കരിച്ച ഭക്ഷ്യവസ്തുക്കൾ എന്നിവയുടെ ഉത്പാദനം; കപ്പൽ നിർമ്മാണം, മറൈൻ എൻജിനീയറിങ്ങുമായി ബന്ധപ്പെട്ട വ്യവസായങ്ങൾ എന്നിവ ഇവിടെ കേന്ദ്രീകരിച്ചിരിക്കുന്നു. വിൻഫ്രിത്തിൽ ഒരു ആണവോർജ ഗവേഷണകേന്ദ്രവും പ്രവർത്തിക്കുന്നുണ്ട്.
ഡോർസെറ്റിന്റെ തീരപ്രദേശത്തെ പ്രധാന ധനാഗമമാർഗങ്ങളിൽ ഒന്നാണ് മത്സ്യബന്ധനം. ഇംഗ്ളണ്ടിലെതന്നെ പ്രധാന സുഖവാസ കേന്ദ്രങ്ങളിൽ ഒന്നായ ബോൺമത്ത് വേമത് ആണ് ഇവിടത്തെ മറ്റൊരു പ്രമുഖ സുഖവാസകേന്ദ്രം.
## ഗതാഗതം
ലണ്ടനിൽ നിന്ന് ഡവോണിലേക്കും കോൺവാളിലേക്കുമുള്ള പ്രധാനപാതയായ A303 ഡോർസെറ്റിന്റെ വടക്കൻ മേഖലയിലൂടെ കടന്നു പോകുന്നു. A31 , A3 എന്നീ റോഡുകൾ ബോൺമത്തിനെ ലണ്ടനുമായി ബന്ധിപ്പിക്കുന്നു. ലണ്ടനിൽനിന്നു ഡോർസെറ്റിലെ എല്ലാ പ്രധാന പട്ടണങ്ങളിലേക്കും റെയിൽഗതാഗതം സാധ്യമാണ്. പൂളിലെ നൈസർഗിക തുറമുഖം ശ്രദ്ധേയമാണ്. തിരക്കേറിയ ഒരു തുറമുഖം കൂടിയാണ് ഡോർസെറ്റ്. ബോൺമത്തിൽ നിന്ന് ലണ്ടനിലേക്കും ചാനൽദ്വീപുകളിലേക്കും വിമാനസർവീസ് ലഭ്യമാണ്.

## അവലംബം

## പുറത്തേക്കുള്ള കണ്ണികൾ
വർഗ്ഗം:ഇംഗ്ലണ്ടിലെ കൗണ്ടികൾ
ബോൺ മതം

ഒരു തിബത്തൻ മതം ആണ് **ബോൺ മതം**. 10-11 ശ.-ങ്ങളിലാണ് ബോൺമതം തിബത്തിൽ പ്രചരിച്ചത് എന്ന് അഭിപ്രായമുണ്ടെങ്കിലും ബുദ്ധമതത്തിന്റെ പ്രചാരത്തിനു മുമ്പ് ഇവിടെ നിലനിന്നിരുന്ന മതസമ്പ്രദായങ്ങളെ ബോൺ എന്നു തന്നെയാണ് പ്രമുഖ മതപണ്ഡിതർ വിശേഷിപ്പിച്ചിരിക്കുന്നത്. ബുദ്ധമതത്തിനു മുമ്പുതന്നെ തങ്ങളുടെ മതം തിബത്തിൽ പ്രചരിച്ചിരുന്നു എന്ന് ബോൺ മതവിശ്വാസികളും അവകാശപ്പെടുന്നു. ദർശനം, ലക്ഷ്യം, സന്ന്യാസജീവിതം എന്നിവയിൽ ബുദ്ധമതവും ബോൺമതവും തമ്മിൽ ഗണ്യമായ വ്യത്യാസങ്ങൾ പ്രകടമാകുന്നില്ല. ആചാരാനുഷ്ഠാനങ്ങളിലുള്ള ചെറിയ വ്യത്യാസങ്ങളാണ് (ഉദാ. ബുദ്ധമത വിശ്വാസികൾ പ്രാർഥനാചക്രം തിരിക്കുന്നതിന്റെ എതിർ ദിശയിലാണ് ബോൺ വിശ്വാസികൾ പ്രാർഥനാചക്രം തിരിക്കുന്നത്.)  ഈ മതങ്ങളെ വേർതിരിക്കുന്നത്.

വർഗ്ഗം:തിബത്തൻ മതങ്ങൾ